การประกอบธุรกิจของแต่ละสายผลิตภัณฑ์

ลักษณะของผลิตภัณฑ์และบริการหลัก

บริษัท อมรินทร์พริ้นติ้ง แอนด์ พับลิชชิ่ง จำกัด (มหาชน) เป็นทั้งโรงพิมพ์และสำนักพิมพ์ขนาดใหญ่
ประกอบด้วยธุรกิจหลัก 2 ด้าน คือ

  1. รับจ้างพิมพ์งานทั่วไป

ให้บริการรับจ้างพิมพ์งานสิ่งพิมพ์ประเภทต่าง ๆ อาทิเช่น หนังสือเล่ม ทั้งปกอ่อนปกแข็ง นิตยสาร
รายงานประจำปี หนังสือชี้ชวน แผ่นพับโปสเตอร์ แคตตาล็อก ปฏิทิน โฟลเดอร์ โบรชัวร์ ฯลฯ
โดยให้บริการได้อย่างครบถ้วนกระบวนการผลิตด้วยเครื่องจักรทันสมัยพร้อมทีมงานบุคลากรผู้มากด้วยประสบการณ์
ผลิตและควบคุมคุณภาพและตรวจสอบด้วยระบบคอมพิวเตอร์ทุกขั้นตอน
เน้นคุณภาพสูงให้บริการรับจ้างพิมพ์ทั้งในประเทศและต่างประเทศ

1.1 ลักษณะลูกค้า

เนื่องจากงานรับจ้างพิมพ์เป็นงานพิมพ์คุณภาพสูง ประณีต พร้อมการบริการที่รวดเร็วตรงต่อเวลา
และความต้องการรูปแบบงานพิมพ์ของลูกค้ามีหลากหลายรูปแบบ
ดังนั้นกลุ่มลูกค้าของงานรับจ้างพิมพ์ทั่วไปของบริษัท สามารถจัดกลุ่มลูกค้าออกเป็น 4 กลุ่มใหญ่ ๆ
ดังนี้

1.1.1 กลุ่มหน่วยงานราชการ,รัฐวิสาหกิจ

1.1.2 กลุ่มมูลนิธิต่าง ๆ

1.1.3 กลุ่มธนาคารต่าง ๆ

1.1.4 กลุ่มบริษัทเอกชน,นิติบุคคล,รายบุคคล

1.2 ลักษณะรายได้

โครงสร้างรายได้งานรับจ้างพิมพ์
เป็นรายได้ที่รวมค่าบริการจัดพิมพ์และค่าวัตถุดิบในการจัดพิมพ์เหมารวมเป็นยอดเดียวกัน
แบ่งเป็นรายได้งานพิมพ์ภายในประเทศร้อยละ 99 ของยอดรวมรายได้รับจ้างพิมพ์ ที่เหลือร้อยละ 1
เป็นงานพิมพ์ต่างประเทศ

  2. ผลิตสิ่งพิมพ์สำนักพิมพ์

จากการที่บริษัทสั่งสมประสบการณ์ธุรกิจสำนักพิมพ์เป็นเวลาอันยาวนาน อันเป็นจุดกำเนิดของบริษัท
ที่จะพัฒนาและขยายตัวด้วยการผลิตนิตยสารในแนวต่าง ๆ
เพื่อตอบสนองกลุ่มผู้อ่านซึ่งมีความต้องการแตกต่างกันออกไป
จนเป็นที่ยอมรับจากผู้อ่านและเป็นนิตยสารชั้นนำของประเทศ
อันเป็นพัฒนาการของบริษัทที่เริ่มขยายตัวเข้าสู่ธุรกิจหนังสือเล่ม โดยตั้ง
สำนักพิมพ์เพื่อผลิตหนังสือตอบสนองกลุ่มเป้าหมายต่าง ๆ มีกองบรรณาธิการขนาดใหญ่
ผลิตนิตยสารชั้นนำ และหนังสือเล่ม แบ่งตามประเภทสิ่งพิมพ์แต่ละชนิด ดังนี้

  2.1. สิ่งพิมพ์ในรูปนิตยสาร

ปัจจุบันบริษัทผลิตนิตยสารออกจำหน่ายจำนวน 12 เล่ม ทั้งรายปักษ์ รายเดือน
เพื่อให้สอดคล้องกับความต้องการของผู้อ่านที่มีรสนิยมหลากหลาย
และกล่าวได้ว่านิตยสารของบริษัทมียอดขายสูงสุดเมื่อเทียบกับนิตยสารประเภทเดียวกัน
และเป็นนิตยสารชั้นนำของประเทศทุกฉบับ ได้แก่นิตยสารดังต่อไปนี้

นิตยสารบ้านและสวน “นิตยสารเพื่อคนรักบ้าน ที่ได้รับความนิยมสูงสุดในประเทศไทย”

นิตยสารแรกเริ่มของบริษัทฯ ที่ยังดำเนินงานอยู่ตราบปัจจุบัน
โดยได้ทำหน้าที่นำเสนอข้อมูลความรู้เกี่ยวกับการตกแต่งบ้าน การจัดสวน และเรื่องราวต่างๆ รอบๆ
บ้าน
ทั้งเกร็ดความรู้ในความเคลื่อนไหวของกระแสการตกแต่งบ้านจนถึงแนวโน้มการออกแบบที่ครอบคลุมไปถึงไลฟ์สไตล์
งานอดิเรก หรือแม้กระทั่งงานศิลปะ ออกวางตลาดทุกวันที่ 10 ของเดือน ราคาปก 95 บาท

นิตยสารแพรว “นิตยสารที่สร้างแรงบันดาลใจ ให้กับผู้หญิงทันสมัยใฝ่รู้”

นิตยสารรายปักษ์สำหรับสาวยุคใหม่วัยทำงานทันสมัย
เป็นนิตยสารที่สร้างแรงบันดาลใจให้กับผู้หญิงทันสมัยใฝ่รู้ มีเนื้อหาสาระและความบันเทิงครบครัน
ตั้งแต่แฟชั่น ข่าวคราวความเคลื่อนไหวในสังคม เรื่องราวต่าง ๆ ที่ผู้หญิงควรรู้ รวมถึงสุขภาพ
ความงาม นวนิยาย บทสัมภาษณ์ สารคดี ศิลปะ ภาพยนตร์ ฯลฯ วางตลาดทุกวันที่ 10 และ 25
ของเดือน ราคาหน้าปก 90 บาท

นิตยสารสุดสัปดาห์ “ Young,Smart and Sophisticated”

นิตยสารรายปักษ์เพื่อคนรุ่นใหม่ ที่ก้าวตามแฟชั่นและทันกระแสโลก แบบ “Not just a guide,
but we are friends.” เนื้อหาครอบคลุมตั้งแต่บทสัมภาษณ์ ไลฟ์สไตล์
เรื่องเจาะลึกตั้งแต่อาหารการกิน ท่องเที่ยว ดูหนัง-ฟังเพลง และสาระบันเทิงต่าง ๆ
รวมทั้งเรื่องน่ารู้จากต่างประเทศและเคล็ดลับต่าง ๆ สู่การเป็นสาวทันสมัยไม่ไร้สาระ
ออกวางตลาดทุกวันที่ 1 และ 16 ของเดือน ราคาหน้าปก 80 บาท

นิตยสารชีวจิต “ ทางเลือกใหม่เพื่อสุขภาพ ป่วยก็ต้องอ่าน ไม่ป่วยก็ต้องอ่าน”

นิตยสารรายปักษ์อันเป็นสื่อกลางความรู้เรื่องสุขภาพ ทั้งการดูแล ป้องกัน ฟื้นฟู
และการบำบัดโรคยามเจ็บป่วย โดยยึดหลักการแพทย์แบบองค์รวม ( Holistic)
โดยพิจารณาทั้งกาย ใจ และสังคมหรือสภาพแวดล้อม ผ่านบุคลิกของหนังสือที่ดูทันสมัย มีชีวิตชีวา
มีอารมณ์ขัน และอยู่บนพื้นฐานของความเป็นธรรมชาติ
เพื่อความเป็นเลิศของสุขภาพกายและใจให้ผู้อ่านสามารถนำไปปฏิบัติได้จริงในชีวิตประจำวัน
ออกวางตลาดทุกวันที่ 1 และ 16 ของเดือน ราคาหน้าปก 55 บาท

นิตยสาร Health & Cuisine “ ปรุงแต่งรสชาติ ปรุงแต่งชีวิต”

นิตยสารรายเดือนที่เน้นเรื่องอาหารเพื่อสุขภาพ เคล็ดลับและสูตรอาหาร
ที่ผ่านการทดสอบแล้วทุกสูตร และเรื่องราวสุขภาพเพื่อผู้หญิงยุคใหม่ “Inspiration for
Healthy Living” ตอบสนองวิถีชีวิตทันสมัย ที่มุ่งเน้นการดูแลรักษาตนเอง
นับตั้งแต่เรื่องของอาหารการกินไปจนถึงเรื่องของสุขภาพซึ่งสิ่งเหล่านี้สามารถทำได้อย่างเรียบง่าย
เป็นอีกหนึ่งทางเลือกสำหรับผู้ต้องการแสวงหาสิ่งดี ๆ ให้กับชีวิต วางแผงทุกวันที่ 5 ของเดือน
ราคาหน้าปก 90 บาท

นิตยสาร National Geographic “พาคุณท่องโลกมหัศจรรย์อย่างอิ่มเอม”

เป็นนิตยสารรายเดือนสำหรับครอบครัว
พาผู้อ่านเปิดโลกกว้างเกี่ยวกับธรรมชาติและสรรพสิ่งมีชีวิตในทั่วโลก เจาะลึกในวิทยาการด้านต่าง
ๆ เช่น วิทยาศาสตร์ ภูมิศาสตร์ ประวัติศาสตร์ ธรรมชาติวิทยา ศิลปวัฒนธรรม ประเพณี โบราณคดี
อารยธรรมเก่าแก่ และเรื่องราวของสิ่งมีชีวิตบนโลกนี้ จึงเป็น “นิตยสารที่เปรียบเหมือนคลังความรู้
ยิ่งอ่านมาก ยิ่งคุ้มค่า เพื่อคุณและครอบครัว” วางตลาดทุกวันที่ 5 ราคาหน้าปก 120 บาท

นิตยสาร Room “ คู่มือเพื่อความสนุกในการตกแต่งทุกพื้นที่การใช้ชีวิตของคุณ”

นิตยสารรายเดือนคุณภาพที่เปรียบเสมือนดีไซเนอร์ผู้รู้ใจเรื่องการตกแต่ง
จึงเหนือกว่าด้วยการนำเสนอข้อมูลที่เข้ากับไลฟ์สไตล์ของคนรุ่นใหม่พร้อมภาพประกอบสวยสดในมุมมองที่แตกต่างและนำเสนอสิ่งที่เป็นจริง
ทำจริงได้ เป็นการเปิดโลกทัศน์ของการตกแต่ง พื้นที่ ของแต่ละคนให้น่าอยู่ตามสไตล์ของตนเอง
นิตยสาร Room จึงทำให้ผู้อ่านสนุกในการตกแต่งพื้นที่ของตนเองได้อย่างมืออาชีพ วางตลาดทุกวันที่
10 ราคาหน้าปก 90 บาท

นิตยสาร We “ นิตยสารสำหรับผู้ที่มีความรักในหัวใจ”

เป็นนิตยสารรายเดือนที่เปรียบเสมือนเพื่อนที่ทำให้วันแต่งงานและชีวิตคู่น่าประทับใจ สวยสมบูรณ์แบบ
ด้วยการนำเสนอไอเดียงานแต่งงานเก๋ ๆ
พร้อมให้คำแนะนำในการประคับประคองความสัมพันธ์ให้ดำเนินไปอย่างมีความสุข ภายใต้แนวคิด
Love, Wedding and Living Together วางตลาดทุกวันที่ 5 ราคาหน้าปก 120 บาท

นิตยสาร Real Parenting “ คู่มือแท้จริงเพื่อชีวิตสมดุลของพ่อแม่ยุคใหม่ ”

นิตยสารแม่และเด็กเล่มแรกในเครืออมรินทร์ ที่เป็นเสมือนคู่มือแท้จริงเพื่อชีวิตสมดุลของพ่อแม่ยุคใหม่
ที่มีลูกวัย 0-12 ปี โดยให้ความรู้ คำแนะนำ และประสบการณ์จริงจากแม่ๆ
เพื่อช่วยให้ผู้อ่านเลี้ยงลูกให้ดีได้อย่างมั่นใจ ทั้งในเรื่องสุขภาพ จิตวิทยาเด็ก การเรียนรู้
และพัฒนาการ ตอบสนองความต้องการของพ่อแม่รุ่นใหม่ ทั้งสาระ
และในแง่ของสายสัมพันธ์ได้ลงตัวที่สุด โดยคำนึงถึงการดัดแปลง
ให้เข้ากับวิถีชีวิตของครอบครัวคนไทยอย่างดีที่สุด วางตลาดทุกวันที่ 25 ราคาหน้าปก 85 บาท

นิตยสาร Shape “ Smart, ActiveLife Style”

เป็นนิตยสารรายเดือน สำหรับผู้หญิง Active Lifestyle เพื่อส่งเสริมรูปแบบชีวิตที่สดชื่น
กระตือรือร้น กระฉับกระเฉง ครอบคลุมในทุก ๆ ด้าน เหมาะกับผู้หญิงยุคใหม่
อันเป็นแรงบันดาลใจให้ผู้หญิงยุคใหม่ลุกขึ้นมาออกกำลังกาย และทำกิจกรรมมากขึ้นวางตลาดทุกวันที่
25 ราคาหน้าปก 90 บาท

นิตยสาร InStyle “Fashion, Beauty, Celebrity, Lifestyle ”

นิตยสารรายเดือนสำหรับผู้หญิงฉบับล่าสุดในเครืออมรินทร์ที่นำเสนอความมีสไตล์ของชีวิตรอบด้าน
ทั้งแฟชั่น ความงาม ไลฟ์สไตล์และการกุศลของเหล่าคนดังที่ทำประโยชน์แก่สังคม
ถือกำเนิดในประเทศสหรัฐอเมริกาและได้ก้าวเป็น 1
ในนิตยสารที่ประสบความสำเร็จสูงสุดในปัจจุบัน
เพราะมีความโดดเด่นในการนำเสนอเนื้อหาได้อย่างสนุก เพลิดเพลิน ไม่เหมือนใคร
ช่วยให้ผู้หญิงสร้างทัศนคติที่ดีเกี่ยวกับสไตล์และการใช้ชีวิตในทุกรูปแบบ วางตลาดทุกวันที่ 5
ราคาหน้าปก 90 บาท

นิตยสาร Secret “เคล็ดลับสู่ความสุขและความสำเร็จ”

นิตยสารรายปักษ์ที่จะเป็นอาหารใจของคนไทยทั้งประเทศ ที่สร้างแรงบันดาลใจ เป็นหลักให้แก่ชีวิต
เป็นที่พึ่งทางใจ ผ่านเนื้อหาที่เข้าใจง่าย อ่านสนุก
สร้างแรงบันดาลใจให้ผู้อ่านได้ค้นพบความสุขและความสำเร็จในชีวิตอย่างแท้จริง วางตลาดทุกวันที่
10 และวันที่ 26 ของเดือน ราคาหน้าปก 55 บาท

  2.2 สิ่งพิมพ์ในรูปหนังสือเล่ม

ด้วยการใส่ใจและให้ความสำคัญกับกลุ่มผู้อ่าน บริษัทฯ
ได้จัดตั้งสำนักพิมพ์คุณภาพในเครืออมรินทร์ให้กิจการหนังสือเล่มเติบโตควบคู่ไปกับการทำนิตยสาร
เริ่มต้นด้วย “แพรวสำนักพิมพ์” ผลิตหนังสือเล่มประเภทวรรณกรรม เรื่องสั้น และบทกวีในปี 2535

ปัจจุบันบริษัทฯ ได้ขยายกองบรรณาธิการเพื่อผลิตหนังสือให้ครอบคลุมความต้องการของผู้อ่านถึง 15
สำนักพิมพ์ ซึ่งผลิตหนังสือครอบคลุมหลากหลายหมวดหมู่
ตั้งแต่หนังสือสร้างเสริมจินตนาการสำหรับเด็ก ไปจนถึงเรื่องราวเกี่ยวกับสุขภาพ อาหาร
การตกแต่งบ้านและสวน และอีกมากมาย เพื่อตอบรับความต้องการของนักอ่านทุกเพศทุกวัย
โดยยึดหลัก "คุณภาพ" เป็นหัวใจสำคัญ

แพรวสำนักพิมพ์

สำนักพิมพ์นำเสนอหนังสือที่มีเนื้อหาครอบคลุมทั้งวรรณกรรมไทย วรรณกรรมแปล เรื่องสั้น บทกวี
นวนิยาย บทความ และสาระบันเทิง โดยมุ่งหวังให้เกิดการคิด การเขียน
และการอ่านอันเปรียบเสมือนรากฐานที่สำคัญที่จะสร้างจิตสำนึกให้กับสังคม เศรษฐกิจ การเมือง
วัฒนธรรม โดยปกที่ติดอันดับขายดี ได้แก่ ความสุขของกะทิ, ความฝันอันสูงสุดผู้กองแคนฯ,
โตเกียวทาวเวอร์ แม่กับผมและพ่อ และเดอะฮิสตอเรียน ล่าตำนานเลือด

สำนักพิมพ์แพรวเพื่อนเด็ก

สำนักพิมพ์เน้นผลิตหนังสือคุณภาพสำหรับเด็ก เพื่อเสริมสร้างการจินตนาการ
ตอบสนองต่อพัฒนาการการเรียนรู้ รวมถึงกิจกรรมเพื่อรณรงค์สร้างสัมพันธภาพภายในครอบครัว
เน้นให้พ่อแม่อ่านหนังสือให้ลูกฟัง เพื่อพัฒนาศักยภาพด้านสมอง อารมณ์ และศีลธรรม
โดยปกที่ติดอันดับขายดี ได้แก่ อีเล้งเค้งโค้ง, กระดุ๊กกระดิ๊ก, กระด๊อกกระแด๊ก
และน้องหมีเล่นกับพ่อ

สำนักพิมพ์แพรวเยาวชน

สำนักพิมพ์เลือกเฟ้นวรรณกรรมเยาวชนโดยนักเขียนชั้นนำ
เพื่อเสริมสร้างรากฐานการอ่านที่มั่นคงและมีคุณภาพให้แก่เยาวชนไทย โดยปกที่ติดอันดับขายดี ได้แก่
เซ็นจูรี่ 1, 100 เรื่องน่ารู้ ตอน ร่างกายของเรา, 100 เรื่องน่ารู้ ตอน สิ่งประดิษฐ์
และชาร์ล็อต แมงมุมเพื่อนรัก

สำนักพิมพ์บ้านและสวน

สำนักพิมพ์ที่เป็นผู้นำตลาดด้านหนังสือเกี่ยวกับบ้าน สวน และการตกแต่ง
โดยนำเสนอเนื้อหาเกี่ยวกับการจัดสวน ตกแต่งบ้าน แบบบ้านและห้อง
ความรู้เกี่ยวกับพรรณไม้ไทยและเทศ และเคล็ดลับเกี่ยวกับการก่อสร้าง โดยปกที่ติดอันดับขายดี
ได้แก่ สวนหลากสไตล์, ห้องน้ำ 4, Bangkok small and chic homes 2 และ 30 มุมสวน 2

สำนักพิมพ์อมรินทร์ธรรมะ

สำนักพิมพ์มุ่งเน้นในการนำเสนอหนังสือธรรมะที่เข้าใจง่าย จรรโลงคุณธรรมอันดีงามแก่สังคม
รวมถึงหนังสือธรรมะเชิงปฏิบัติสำหรับคนรุ่นใหม่ โดยนักเขียนคุณภาพ ปกที่ติดอันดับขายดี ได้แก่
เดอะ ท็อป ซีเคร็ต, ไอน์สไตน์พบพระพุทธเจ้าเห็น, เกิดเพราะกรรมหรือความซวย
และคนสำราญงานสำเร็จ

สำนักพิมพ์อมรินทร์คอมมิกส์

สำนักพิมพ์ผลิตหนังสือการ์ตูนความรู้ที่อ่านสนุกทุกเพศทุกวัย โดดเด่นด้วยภาพลายเส้นอันสวยสดงดงาม
ควบคู่ไปกับการมอบสาระประโยชน์ เกร็ดความรู้ และเหมาะอย่างยิ่งสำหรับการอ่าน
และการเรียนรู้ของเยาวชนไทย โดยปกที่ติดอันดับขายดี ได้แก่ การ์ตูนพระมหากัสสปะ,
การ์ตูนพระสังกัจจายน์ และการ์ตูนชุดวิทยาศาสตร์ฉลาดรู้

สำนักพิมพ์อมรินทร์ How to

สำนักพิมพ์ผลิตหนังสือครอบคลุมหมวดต่างๆ ทั้งการพัฒนาตนเอง การงาน การเงิน และบริหารธุรกิจ
ผ่านการกลั่นกรองเนื้อหา เพื่อความเข้าใจง่าย และนำไปปฏิบัติได้จริง โดยปกที่ติดอันดับขายดี
ได้แก่ เดอะซีเคร็ต, 30 วิธีเอาชนะโชคชะตา และกฎแห่งกระจก

สำนักพิมพ์แพรวท่องโลก จากเดิมคือ สุดสัปดาห์สำนักพิมพ์

สำนักพิมพ์ผลิตหนังสือคู่มือท่องเที่ยวที่มีทั้งสาระและความบันเทิง เพื่อเพิ่มประสบการณ์ในการเรียนรู้
เป็นแรงบันดาลใจในการท่องเที่ยว รวมถึงนำเสนอเรื่องราวที่น่าประทับใจระหว่างการเดินทาง
โดยปกที่ติดอันดับขายดี ได้แก่ เบิ่งลาว, ซินจ่าวเวียดนาม, หลงรักอิหร่าน และเจแปนส-เปค-ตีบ

สำนักพิมพ์อมรินทร์สุขภาพ

สำนักพิมพ์มุ่งเน้นสาระความรู้ด้านสุขภาพทั้งกายและใจ
เพื่อให้ผู้อ่านสามารถนำไปประยุกต์ใช้กับตัวเองได้ โดยปกที่ติดอันดับขายดี ได้แก่
รูปร่างสวยด้วยโยคะภายใน 30 วัน, กินอย่างที่ชอบก็ผอมได้ และฉันผ่าตัด...ตัวเอง

สำนักพิมพ์อมรินทร์ Cuisine

สำนักพิมพ์มุ่งผลิตและนำเสนอหนังสืออาหารเพื่อสุขภาพ ครอบคลุมหลากหลายประเภท ทั้งอาหารไทย
อาหารนานาชาติ ขนม และเครื่องดื่ม โดยทุกสูตรอาหารได้ผ่านการทดสอบเรื่องรสชาติอย่างพิถีพิถัน
เพื่อยืนยันความอร่อยและการนำไปปรุงได้จริงและง่าย โดยปกที่ติดอันดับขายดี ได้แก่
กินดื่มต้านมะเร็ง, เมนูอาหารสุขภาพ 30 วัน และ Easy Chinese Cooking

สำนักพิมพ์อรุณ

สำนักพิมพ์ผู้นำในการผลิตนวนิยายคุณภาพโดยนักเขียนระดับแนวหน้า โดยปกที่ติดอันดับขายดี ได้แก่
สาปพระเพ็ง และคลื่นลวง

สำนักพิมพ์ National Geographic

สำนักพิมพ์ที่เป็นผู้นำที่นำเสนอความรู้ที่หลากหลายสำหรับทุกคนในครอบครัว
ครอบคลุมทั้งด้านภูมิศาสตร์ วิทยาศาสตร์ ประวัติศาสตร์ อารยธรรม ฯลฯ โดยปกที่ติดอันดับขายดี
ได้แก่ บุคคลสำคัญของโลก เล่ม 2, ชีพจรโลกท่ามกลางวิกฤตโลกร้อน,
ปริศนาพิธีกรรมของอารยธรรมโบราณ และทฤษฎีลับเผยทุกสรรพสิ่ง

สำนักพิมพ์นิตยสารแพรว

จัดทำหนังสือซึ่งให้ทั้งสาระและความบันเทิง ตลอดจนเรื่องราวความงาม แฟชั่นทันยุคสมัย
จากเนื้อหาและบทความในหน้านิตยสารแพรวที่ได้รับความนิยมจากผู้อ่าน หรือเรื่องราวชีวิต
ข้อคิดจากบุคคลที่มีชื่อเสียงในแวดวงต่าง ๆ ของสังคม

สำนักพิมพ์อมรินทร์

สำนักพิมพ์เน้นการผลิตหนังสือแนวสาระความรู้ด้านสังคมศาสตร์และมนุษยศาสตร์ ที่ให้ข้อมูลถูกต้อง
น่าเชื่อถือ สามารถนำไปอ้างอิงได้ โดยปกที่ติดอันดับขายดี ได้แก่ ให้เงินทำงาน, พิสิกส์นิวตัน
และพจนานุกรมเกาหลี – ไทย และพจนานุกรม ไทย – เกาหลี

สำนักพิมพ์อรุณอุ่นไอรัก

สำนักพิมพ์ล่าสุดซึ่งได้ขยายฐานกลุ่มเป้าหมายภายใต้คอนเซ็ปต์
“เรื่องรักอบอุ่นที่จะเติมความหวานละมุนให้หัวใจ”
พร้อมวางตลาดหนังสือนวนิยายซีรีย์แรกที่ได้รับการตอบรับเป็นอย่างดีจากวัยรุ่น
โดยปกที่ติดอันดับขายดี ได้แก่ กามเทพเจ้าเล่ห์ และพยัคฆ์ร้ายหวานใจ

2.3 New Media

จากความสำเร็จอย่างต่อเนื่องในธุรกิจสิ่งพิมพ์สู่รูปแบบในการนำเสนอคอนเทนท์ผ่านสื่อรูปแบบออนไลน์
เพื่อการเผยแพร่สาระบันเทิงที่เต็มอิ่มด้วยการสรรสร้างดิจิทัลมีเดีย
เพื่อสอดคล้องกับกระแสความต้องการและแนวโน้มของตลาดที่เติบโตมากขึ้น บริษัทฯ
พร้อมตอบสนองและขยายการเข้าถึงกลุ่มเป้าหมายที่หลากหลายด้วยการเพิ่มมูลค่าของเนื้อหาทั้งจาก
12 นิตยสารชั้นนำและ 15 สำนักพิมพ์คุณภาพผ่านเว็บไซต์คุณภาพในเครืออมรินทร์ 18 เว็บไซต์
ซึ่งครบถ้วนด้วยการเป็นสื่อออนไลน์แอดเวอร์ไทซิ่ง (On-line Advertising)
ที่ครอบคลุมสื่อโฆษณาออนไลน์ ครีเอทีฟ และเอนเตอร์เทนเม้นท์

บริษัท อมรินทร์พริ้นติ้ง แอนด์ พับลิชชิ่ง จำกัด (มหาชน) www.amarin.co.th

นิตยสารในเครืออมรินทร์

นิตยสารบ้านและสวน www.baanlaesuan.com

นิตยสารแพรว www.praew.com

นิตยสารสุดสัปดาห์ www.SudSapDa.com

นิตยสารชีวิต www.cheewajit.com

นิตยสาร Health & Cuisine www.HEALTHandCUISINE.com

นิตยสาร National Geographic ฉบับภาษาไทย www.nationalgeographicthai.com

นิตยสาร Room www.roommag.com

นิตยสาร We www.WE-MAG.com

นิตยสาร Real Parenting www.real-parenting.com

นิตยสาร Shape www.shape-thai.com

นิตยสาร InStyle www.instyle.co.th

นิตยสาร Secret www.secret-thai.com

สำนักพิมพ์ในเครืออมรินทร์ www.amarinpocketbook.com

อมรินทร์เทรนนิ่ง (กิจกรรมอบรม) www.amarintraining.com

อมรินทร์ทัวร์ (บริการนำเที่ยว) www.amarintour.com

ศูนย์รวมภาพอมรินทร์ www.amarinphotobank.com

Amarin Publishing Services www.amarinpublishingservices.com

2.4 ลักษณะลูกค้า

จากลักษณะการประกอบธุรกิจของสายงานสำนักพิมพ์ ในการผลิตนิตยสารและหนังสือเล่มประเภทต่าง
ๆ ลักษณะของลูกค้าจึงแยกตามประเภทของผลิตภัณฑ์ต่าง สรุปได้ดังนี้

2.4.1 สายงานการผลิตนิตยสาร แบ่งกลุ่มลูกค้าออกเป็น 2 กลุ่มดังนี้

2.4.1.1 กลุ่มลูกค้าโฆษณา แบ่งเป็นกลุ่มลูกค้าที่เป็นตัวแทนโฆษณาและกลุ่มลูกค้าบริษัทห้าง
ร้านที่ไม่ได้ใช้บริการผ่านบริษัทเอเย่นซี่โฆษณาโดยแบ่งลักษณะของลูกค้าอย่างชัดเจนตามประเภทของนิตยสารเช่นนิตยสารบ้านและสวน
ลักษณะลูกค้า ได้แก่ กลุ่มผลิตภัณฑ์วัสดุก่อสร้างและตกแต่งบ้าน นิตยสารแพรว ลักษณะลูกค้าได้แก่
แฟชั่นเครื่องแต่งกายเครื่องประดับ เครื่องสำอางค์ เป็นต้น

2.4.1.2 กลุ่มลูกค้าผู้อ่านนิตยสาร แบ่งกลุ่มแตกต่างออกไปตามประเภทของนิตยสาร เช่น
นิตยสารแพรว กลุ่มลูกค้าผู้อ่านได้แก่ผู้หญิงยุคใหม่วัยทำงาน ทันสมัย ทันโลก และ นิตยสารสุดสัปดาห์
กลุ่มลูกค้า ได้แก่ คนรุ่นใหม่ วัยรุ่น วัยสดใส ก้าวตามแฟชั่น

2.4.2 สายงานการผลิตหนังสือเล่ม
ลักษณะของลูกค้าแบ่งตามประเภทของหนังสือจากการที่บริษัทผลิตหนังสือคุณภาพหลากหลายประเภท
ทำให้สามารถตอบสนองความต้องการของลูกค้าได้ ตั้งแต่ระดับวัยเด็ก จนถึงวัยผู้ใหญ่
ลักษณะของลูกค้าจึงครอบคลุมกลุ่มนักอ่านทุกกลุ่ม

2.5 ลักษณะรายได้สายงานสำนักพิมพ์ ประกอบไปด้วยรายได้แยกตามประเภทของสินค้า ดังนี้

2.5.1 รายได้จากการขายพื้นที่โฆษณาในนิตยสารทุกฉบับ

2.5.2 รายได้จากการขายสิ่งพิมพ์ในรูปแบบนิตยสาร และหนังสือเล่ม

ภาวะอุตสาหกรรมการพิมพ์

สถานภาพและแนวโน้มของอุตสาหกรรมการพิมพ์โลก

ความนิยมในการใช้ระบบคอมพิวเตอร์ ระบบดิจิตอล
สร้างสรรค์งานพิมพ์ได้ขยายตัวไปอย่างกว้างขวางทั่วโลก การบริโภคสื่อข้อมูลผ่านระบบอินเตอร์เน็ต
ล้วนมีบทบาทที่จะกินส่วนแบ่งทางการตลาดไปจากงานพิมพ์บ้าง ผู้ประกอบกิจการสื่อสิ่งพิมพ์ขนาดใหญ่
จำต้องปรับตัวที่จะพัฒนาการขยายตลาดไปสู่สื่อชนิดอื่นด้วย เช่น ระบบอินเตอร์เน็ต CD-ROM
รายการโทรทัศน์ ด้วยการพัฒนาตนเองไปเป็น Content Business (ธุรกิจขายเนื้อหาสาระ)
มากกว่าการนำเสนอแต่เพียงแค่สื่อสิ่งพิมพ์เหมือนในอดีต

อย่างไรก็ตาม ตลาดงานพิมพ์คุณภาพสูง (High-Definition Printing Market)
ยังคงมีความต้องการสูงอยู่เสมอ มิอาจแปรรูปไปสู่การบริโภคทางสื่ออื่น ๆ ได้ ยังคงต้องใช้สิ่งพิมพ์
กระดาษเป็นผลิตภัณฑ์หลักในการสร้างสิ่งพิมพ์ดังกล่าว เช่น Reference book, Text Book,
Catalogue, Brochure, Annual Report, นิตยสารคุณภาพ, หนังสือเล่มที่เน้นคุณภาพ, ปฏิทิน
ฯลฯ ที่เน้นคุณภาพสูง ตลาดประเภทนี้ยังมีแนวโน้มการขยายตัวในอัตราที่สูงทั่วโลก
จึงยังมีแนวโน้มที่ดีมาก สำหรับผู้ผลิตสิ่งพิมพ์คุณภาพสูงเหล่านี้

แนวโน้มในอนาคตและการเจริญเติบโตของอุตสาหกรรมการพิมพ์ในประเทศไทย

ถึงแม้ว่าจะมีการขยายตัวของการบริโภคสื่อข้อมูลผ่านระบบอินเตอร์เน็ต
ทำให้เกิดการถ่ายเทส่วนแบ่งทางการตลาดไปจากสื่อสิ่งพิมพ์บ้าง แต่ก็เกิดขึ้นในบาง Segment
ของตลาดเท่านั้น ตลาดงานพิมพ์ที่มีคุณภาพสูง (High-Definition Printing)
ยังคงมีความต้องการทางตลาดอยู่เสมอ ไม่สามารถบริโภคด้วยสื่ออื่นๆ ได้ เช่น
งานพิมพ์ที่เน้นคุณภาพสูงของงานจำพวก Catalogue, Brochure, Annual Report, Text
Book, Reference Book, Magazine, Pocket Book, Documentaries, Calendar ฯลฯ
กลุ่มงานพิมพ์ที่ต้องการคุณภาพสูงนี้
ยังมีอยู่ในความต้องการของตลาดและยังคงมีแนวโน้มของการเติบโตอย่างต่อเนื่อง
และยิ่งไปกว่านั้นอัตราการเติบโตของการบริโภคสื่อสิ่งพิมพ์ในประเทศไทยก็มีอัตราขยายตัวสูงขึ้นเรื่อยๆ

การที่สภาพเศรษฐกิจและการเมืองภายในประเทศอยู่ในภาวะที่ไม่เป็นปกติ
ย่อมจะส่งผลกระทบต่อตลาดและการบริโภคโดยรวมอย่างหลีกเลี่ยงไม่ได้ ทำให้ Demand และ
Requirement ของลูกค้าย่อมจะเปลี่ยนแปลงตามไปด้วย
บริษัทฯจึงจำเป็นที่ต้องเตรียมมาตรการปรับกลยุทธ์เพื่อจะรองรับการแข่งขันอย่างรุนแรงทางธุรกิจ
บริษัทฯ วางนโยบายที่จะเป็นผู้นำในด้านการลดค่าใช้จ่ายต้นทุนในการผลิตให้ต่ำที่สุด (Cost
Leadership) เน้นเรื่องการเพิ่มประสิทธิภาพและประสิทธิผลการผลิตสูงสุด (Maximized
Productivity) Optimized Workflow โดยใช้ระบบข้อมูลบริหาร (Management
Information System) และซอฟแวร์ที่ทันสมัย
ช่วยในการวางแผนและบริหารควบคุมการทำงานเชื่อมโยงระบบการทำงานของทุกส่วนตลอดทั้งองค์กรเข้าด้วยกันอย่างมีประสิทธิภาพ
ปรับปรุงการสื่อสารภายในองค์กรให้มีประสิทธิภาพแม่นยำ กระชับใกล้ชิด
ดูแลให้เกิดขวัญและกำลังใจที่ดีในการทำงาน
เพื่อใช้ศักยภาพสูงสุดของทีมบุคลากรในการขับเคลื่อนองค์กรให้บรรลุเป้าหมายได้อย่างมั่นคง

แน่นอนที่สุดที่บริษัทฯ จะเน้นคุณภาพการให้บริการอย่างมีระดับโดยสม่ำเสมอ
รักษาฐานลูกค้าเดิมที่เราได้สร้างเอาไว้ให้ดีที่สุด ส่วนการขยายตลาดใหม่ๆ บริษัทฯ
จะเลือกเจาะกลุ่มลูกค้าเป้าหมายที่มีศักยภาพชัดเจนในลักษณะ Focus Strategy
ซึ่งมีอยู่ในกลุ่มลูกค้าต่างๆ ทั้งกลุ่มลูกค้า VIP กลุ่มไฮเอนท์ (High End) กลุ่มองค์กรชั้นนำ
(Corporate) บริษัทฯ ยังคงนำเสนอสินค้าใหม่ๆที่เป็นทั้ง Innovative และ Creative
Design Product เพื่อให้เกิดมูลค่าเพิ่ม (Value Added) แก่ตัวสินค้า
เป็นการสร้างความแปลกแตกต่าง ทำให้เกิดความน่าสนใจโดดเด่นไปจากคู่แข่ง เป็นการ
Differentiate ตัวบริษัทฯ ออกจากคู่แข่ง ทำให้บริษัทฯ อยู่ในความสนใจ
และเกิดความต้องการของลูกค้าตลอดเวลา ในช่วงเวลาที่ผ่านมา บริษัทฯ
ได้ขยับตัวขึ้นมาเป็นผู้นำทางด้าน Content Business ซึ่งบริษัทฯ
มีความพร้อมในด้านสาระและข้อมูลอยู่มากมาย บริษัทฯ ได้วางนโยบายที่จะขยายตัวทางธุรกิจด้าน
Printing Service ซึ่งเป็น Segment ที่มีศักยภาพของตลาดสูงและกว้างขวาง
ซึ่งมีกลุ่มลูกค้าเป้าหมายที่ชัดเจนอยู่ในกลุ่มต่างๆที่กล่าวมา นับเป็นการต่อยอดธุรกิจจาก Data
Warehouse ที่บริษัทฯ มีอยู่พร้อม ซึ่งนับเป็น Segment ที่เป็นจุดแข็งของบริษัทฯ เหนือคู่แข่งอีกด้วย

สายธุรกิจโรงพิมพ์

สายธุรกิจโรงพิมพ์ดำเนินธุรกิจผลิตสิ่งพิมพ์มาเป็นปีที่ 32 ตลอดเวลาที่ผ่านมาบริษัทฯ
ได้สร้างผลงานและชื่อเสียงแห่งความเป็นเลิศในอุตสาหกรรมการพิมพ์ไว้โดยสม่ำเสมอและต่อเนื่อง
ปี 2551 นับเป็นช่วงเวลาที่มีการแข่งขันอย่างรุนแรงทางธุรกิจสิ่งพิมพ์
ยิ่งไปกว่านั้นยังมีปัจจัยอื่นๆที่ส่งผลให้การดำเนินธุรกิจมีความยากลำบาก
ไม่ว่าจะเป็นปัญหาการเมืองในประเทศ
ภาวะเศรษฐกิจที่ตกต่ำทั่วโลกและได้ลุกลามมายังประเทศไทย แต่ด้วยการที่บริษัทฯ
ได้เตรียมแผนยุทธศาสตร์เพื่อรองรับการดำเนินธุรกิจในช่วงที่ผ่านมาอย่างรัดกุม จึงทำให้บริษัทฯ
ยังคงรักษาผลประกอบการไว้ได้อย่างดีเยี่ยม ไม่ว่าจะเป็นด้านยอดขายที่ยังคงเติบโต
และผลกำไรที่ดีขึ้น ตลอดจนการใช้ทรัพยากรก็เป็นไปอย่างมีประสิทธิภาพและคุ้มค่าที่สุด

บริษัทฯ ได้ปรับกลยุทธ์และนโยบายเพื่อรองรับการแข่งขันที่รุนแรง ในสภาวะเศรษฐกิจชะลอตัว
ด้วยการปรับปรุงประสิทธิภาพของ Operation Management ในทุกส่วนของการปฏิบัติงาน โดยใช้
Management Tools ใหม่ๆ เข้ามาสนับสนุน ทำให้บริษัทฯ สามารถควบคุมค่าใช้จ่าย
ต้นทุนการผลิตได้อย่างน่าพอใจ การบริหารทรัพยากร เครื่องจักร บุคลากร
ก็เป็นไปอย่างมีประสิทธิผลคุ้มค่า ทางด้านยอดขายหรือรายได้นั้น บริษัทฯ
ตอกย้ำความสำคัญของการให้บริการที่ประทับใจลูกค้า เพื่อรักษาฐานลูกค้าเดิม
และยังมีการขยายตลาดใหม่ๆ ออกไปอีก โดยเน้นเรื่อง Focus Strategy
เจาะกลุ่มเป้าหมายใหม่ๆ ชัดเจนขึ้น ทั้งลูกค้าระดับสูง ลูกค้าองค์กร ลูกค้ารายบุคคล
เราได้นำเสนอสินค้าใหม่ๆ ที่มี Value Added และสินค้าที่สามารถต่อยอดจากข้อมูลใน Data
Warehouse ที่บริษัทฯ มีอยู่มากมาย จึงทำให้สินค้าของเรามีคุณค่า มีความแปลกแตกต่างเหนือคู่แข่ง
(Differentiated) ทำให้บริษัทฯ
ได้รับความสนใจและอยู่ในความต้องการของลูกค้าทุกกลุ่มอยู่เสมอ

การให้พนักงานทุกคนมีส่วนร่วมรับผิดชอบ ทำให้เกิดความรักและใส่ใจในงานที่ทำ
การสร้างความรู้สึกที่ดีต่อเพื่อนร่วมงานและลูกค้า การมีความรับผิดชอบต่อสังคมแวดล้อม
เป็นวัฒนธรรมองค์กรที่เรายึดปฏิบัติอย่างมั่นคง ด้วยวิสัยทัศน์ / ความมุ่งมั่น (เลือกเพียง 1 คำ)
ที่ว่า “ เราจะเป็นสถาบันการพิมพ์ชั้นนำ ที่สร้างความสุขแก่ลูกค้า, ผู้ถือหุ้น, พนักงาน,
คู่ค้าและสังคมตลอดไป”

สายธุรกิจสำนักพิมพ์

ภาวะอุตสาหกรรมธุรกิจสำนักพิมพ์

ธุรกิจสิ่งพิมพ์และบรรจุภัณฑ์ในประเทศปี 2551 มีมูลค่ารวมประมาณ 300,000 ล้านบาท ซึ่งในช่วง
10 เดือนแรกมีอัตราการขยายตัวไม่ต่ำกว่าปี 2550
แต่ในช่วงเดือนพฤศจิกายนและธันวาคมมีอัตราการเติบโตที่ลดลงอย่างมาก
ส่งผลผลกระทบต่อสิ่งพิมพ์ประเภทนิตยสาร หนังสือเล่ม และสิ่งพิมพ์ด้านโฆษณา ลดลงประมาณ 30%
เนื่องจากปัจจัยหลักคือปัญหาเศรษฐกิจและสถานการณ์ด้านการเมือง
ส่วนด้านการผลิตกระดาษและบรรจุภัณฑ์ลดลงประมาณ 25-30%เนื่องมาจากบริษัทต่างๆ
ปรับลดงบประมาณด้านสิ่งพิมพ์ต่างๆ เช่น การพิมพ์การ์ด ส.ค.ส. ปฏิทิน ไดอารี่
และกระดาษห่อของขวัญ

แนวโน้มของธุรกิจสิ่งพิมพ์และบรรจุภัณฑ์สำหรับปี 2552 คาดว่าจะปรับตัวลดลงประมาณ 1-3%
เนื่องจากปัจจัยเสี่ยงด้านเศรษฐกิจที่ชะลอตัวจากปี 2551 อย่างต่อเนื่อง
และพฤติกรรมของผู้บริโภคที่เปลียนแปลง เช่น การติดต่อสื่อสาร การรับรู้
หรือสืบค้นข้อมูลทางอินเตอร์เน็ตมากขึ้น ปัจจุบันพบว่ามีผู้ใช้บริการอินเตอร์เน็ตประมาณ 15.4
ล้านคน ซึ่งเพิ่มขึ้นประมาณ 15% จากปี 2550

ธุรกิจโฆษณา

วิกฤตเศรษฐกิจที่เกิดขึ้น ส่งผลกระทบต่อประเทศต่างๆ ทั่วโลก ทำให้ธุรกิจต่างๆ
โดยเฉพาะบริษัทที่ยังไม่มั่นคง หรืออยู่ในช่วงเริ่มดำเนินกิจการ และธุรกิจ SME_(s)
ต้องเร่งปรับแผนดำเนินงาน
โดยเน้นการสร้างยอดขายผลิตภัณฑ์และบริการที่มีอยู่ในปัจจุบันมากกว่าการวางตลาดผลิตภัณฑ์ใหม่
หรือกิจกรรมที่ก่อให้เกิดรายได้ในระยะสั้น
โดยจะมีการลดงบการโฆษณาหรือประชาสัมพันธ์ในส่วนอื่นๆ เช่น การสร้างภาพลักษณ์องค์กร

ภาพรวมตัวเลขธุรกิจโฆษณาในปี 2551 มีมูลค่า 89,488 ล้านบาท ลดลงจากปี 2550 ประมาณ
2-3% โดย 5 สื่อหลักยังคงอันดับไม่เปลี่ยนแปลง ได้แก่ สื่อโทรทัศน์มีสัดส่วน 57.15%
หรือคิดเป็นมูลค่า 51,136 ล้านบาท รองลงมา คือ สื่อหนังสือพิมพ์มีสัดส่วน 17.09%
หรือคิดเป็นมูลค่า 15,288 ล้านบาท สื่อวิทยุ 7.75% หรือคิดเป็นมูลค่า 6,933 ล้านบาท
สื่อนิตยสารมูลค่า 5,823 ล้านบาท และสื่ออื่นๆ ได้แก่ สื่อกลางแจ้งมูลค่า 4,216 ล้านบาท
สื่อในโรงภาพยนตร์มูลค่า 4,173 ล้านบาท สื่อเคลื่อนที่มูลค่า 1,360 ล้านบาท และสื่อในร้าน 560
ล้านบาท ตามลำดับ

แนวโน้มธุรกิจโฆษณาในปี 2552 คาดว่าจะลดลงประมาณ 4-5%
โดยสื่อหลักในปัจจุบันจะมีอัตราเติบโตที่ลดลง แต่มีสื่อที่คาดว่าจะมีแนวโน้มขยายตัวสูงขึ้น
คือสื่อโฆษณาที่เกี่ยวกับรถไฟฟ้าบีทีเอส
เนื่องจากนโยบายของรัฐบาลที่ต้องการเพิ่มเส้นทางการเดินรถไฟฟ้าที่มากขึ้น
และยังมีสื่อมัลติมีเดียที่เพิ่มจำนวนขึ้นตามจุดต่างๆในห้างสรรพสินค้า และห้างโมเดิร์นเทรด

ธุรกิจนิตยสาร

ภาพรวมธุรกิจนิตยสารในปี 2551 มีอัตราการเติบโตไม่ต่ำกว่าปี 2550
แต่จากปัญหาเศรษฐกิจและสถานการณ์ด้านการเมืองในช่วงไตรมาสสุดท้ายของปี
ส่งผลกระทบต่อนิตยสารที่พึ่งพารายได้โฆษณาเป็นหลัก ไม่สามารถวางตลาดนิตยสารอย่างต่อเนื่องได้

ในปี 2552 แนวโน้มของธุรกิจนิตยสารยังคงเป็นไปตามสภาวะเศรษฐกิจ
โดยนิตยสารรายหลักที่เป็นผู้นำในตลาดก็ยังคงครองอันดับและส่วนแบ่งการตลาดหลักเช่นเดิม
ในขณะที่นิตยสารรายเล็กบางฉบับอาจจะมีการหยุดจำหน่ายหรืออาจปิดตัวลง
แต่ก็ไม่เป็นสัดส่วนที่มากนักเมื่อเทียบกับธุรกิจโดยรวม สำหรับการเปิดตัวนิตยสารหัวใหม่ในปี 2552
คาดว่าผู้นำตลาดรายใหญ่ที่มีศักยภาพและความมั่นคงทางการเงินสูงบางรายอาจเน้นใช้กลยุทธ์เพิ่มสัดส่วนการครองตลาดโดยการเปิดหัวนิตยสารใหม่
เพื่อทดแทนช่องว่างในตลาดที่นิตยสารรายเล็กงดจำหน่ายหรือปิดตัวลง

ตลาดหนังสือเล่ม

ภาพรวมธุรกิจหนังสือในปี 2551 มีมูลค่าราว 16,000 ล้านบาท หรือเติบโตประมาณ 7-8%
โดยไม่ได้รับผลกระทบจากสถานการณ์การเมืองและเศรษฐกิจมากนัก
และหนังสือที่มียอดขายเติบโตสูงสุด คือ หนังสือประเภทการ์ตูนสาระความรู้ นวนิยาย ธรรมะ
สุขภาพ และจิตวิทยาพัฒนาตนเอง

แนวโน้มธุรกิจหนังสือเล่มในปี 2552
ยังคงมีการแข่งขันที่รุนแรงโดยเฉพาะหมวดหนังสือที่มีการเติบโตอย่างต่อเนื่องจากปี 2551
โดยสำนักพิมพ์ต่างๆ จะเน้นการผลิตหนังสือปกใหม่ๆมากขึ้นในหมวดที่ก่อให้เกิดรายได้หลักออกสู่ตลาด
พร้อมกับการรุกทำกิจกรรมส่งเสริมด้านการตลาดที่เจาะกลุ่มเป้าหมายแบบเฉพาะเจาะจงมากขึ้น

แนวโน้มตลาดและกลยุทธ์ในการดำเนินธุรกิจสำนักพิมพ์

บริษัทฯ ยังคงมีแนวทางการดำเนินงานเพื่อรับมือกับสถานการณ์ด้านเศรษฐกิจที่ชะลอตัวในปี 2552
ด้วยการใช้กลยุทธ์อินทิเกรเต็ด โซลูชั่น โพรไวเดอร์ (Integrated Solution Provider)
โดยการมุ่งเน้นจุดแข็ง และความเชี่ยวชาญของธุรกิจในเครืออมรินทร์ทั้งด้านคอนเทนต์
และฐานลูกค้ากลุ่มใหญ่ต่างๆ ที่มีศักยภาพสูงจากหลากหลายช่องทาง ได้แก่
ฐานลูกค้าผู้อ่านและสมาชิกนิตยสาร ฐานลูกค้าผู้อ่านหนังสือ
ฐานลูกค้างานแฟร์-งานมาร์เก็ตติ้งอีเว้นท์ ฐานลูกค้าทัวร์-เทรนนิ่ง ฐานลูกค้ารายการโทรทัศน์
และฐานลูกค้านิวมีเดีย ซึ่งเป็นการเพิ่มมูลค่าและเข้าถึงกลุ่มลูกค้าเป้าหมายอย่างครบวงจร

นอกจากนี้บริษัทฯ ยังมีนโยบายอย่างต่อเนื่องในด้านการวิจัยและพัฒนา
เพื่อให้ทราบถึงพฤติกรรมผู้อ่านและสามารถคาดการณ์ได้ถึงแนวโน้มพฤติกรรมของผู้อ่านที่จะเปลี่ยนแปลงไปในอนาคต
เพื่อตอบสนองความต้องการของทั้งกลุ่มลูกค้าผู้อ่านและกลุ่มลูกค้าโฆษณาได้อย่างแม่นยำ

นิตยสารในเครืออมรินทร์

บริษัทฯ
ยังคงมุ่งมอบความครบถ้วนทั้งด้านสาระและบันเทิงให้แก่กลุ่มผู้อ่านและสมาชิกด้วยนิตยสารที่เปี่ยมด้วยคุณภาพที่สามารถสนองความต้องการที่หลากหลายของทุกกลุ่มลูกค้า
โดยในปี 2551 บริษัทฯ ได้วางตลาดนิตยสารภายใต้คอนเซ็ปท์ใหม่ ได้แก่ นิตยสาร “ซีเคร็ต”
ที่เป็นเคล็ดลับสู่ความสุขและความสำเร็จ ซึ่งถือเป็นการกระตุ้นให้เกิดตลาดนิตยสารหมวดใหม่
“สุขภาพใจ” ที่ได้รับการตอบรับอย่างดีภายในเวลาอันรวดเร็ว

1. นิตยสารหมวดผู้หญิงและแฟชั่น ซึ่งครองส่วนแบ่งการตลาดสูงสุด
โดยนิตยสารแพรวครองความเป็นอันดับ 1 เสมอมา ด้วยส่วนแบ่งการตลาดร้อยละ 19.97
และนิตยสารหัวนอก อินสไตล์ (InStyle)
ก็ยังมีอัตราการเติบโตที่เพิ่มขึ้นอย่างต่อเนื่องด้วยส่วนแบ่งการตลาดร้อยละ 7.15
โดยได้รับการตอบรับในการเป็นสไตลิสท์ส่วนตัวอันดับ 1 ของผู้หญิงทุกคน

2. นิตยสารหมวดสาระบันเทิงวัยรุ่น-ทำงานตอนต้น
นิตยสารสุดสัปดาห์ยังคงเติบโตอย่างต่อเนื่องโดยการเพิ่มเนื้อหาและการอัพเดตเทรนด์ต่างๆ
ทั้งในเรื่องสาระบันเทิงให้ตรงใจกลุ่มผู้อ่าน Young Women ด้วยส่วนแบ่งการตลาดร้อยละ 12.64

3. นิตยสารหมวดบ้าน สวน และการตกแต่ง นิตยสารบ้านและสวนและนิตยสาร รูม (room)
เป็นผู้นำของหมวดนิตยสารนี้ ด้วยส่วนแบ่งการตลาดที่รวมกันมากกว่าครึ่ง
โดยนิตยสารบ้านและสวนครองอันดับ 1 และนิตยสาร room ครองอันดับ 2 ด้วยสัดส่วนร้อยละ
38.52 และ 18.72 ตามลำดับ

4. นิตยสารหมวดสุขภาพ นิตยสาร ชีวจิต นิตยสารสุขภาพที่มียอดจำหน่ายสูงสุด
และยังคงครองอันดับ 1 อย่างต่อเนื่อง ด้วยส่วนแบ่งการตลาดร้อยละ 67.66

5. นิตยสารหมวดอาหารและสุขภาพ นิตยสาร เฮลท์แอนด์ควิซีน (Health & Cuisine)
ครองความเป็นอันดับ 1 ของผู้ที่ชื่นชอบการรักษาสุขภาพและทำอาหารเพื่อสุขภาพ
ด้วยส่วนแบ่งการตลาดร้อยละ 36.14

6. นิตยสารหมวดความรู้และสารคดี นิตยสารเนชั่นแนลจีโอกราฟฟิก (National Geographic)
ฉบับภาษาไทย มียอดขายสูงสุดเป็นอันดับ 1 ด้วยส่วนแบ่งการตลาดร้อยละ 25.06
โดยมีเนื้อหาสาระอันน่าสนใจในกระแสนิยมและสารคดีต่างประเทศที่หลากหลายชวนติดตาม

7. นิตยสารหมวดความรักและแต่งงาน นิตยสารวี (WE) ครองอันดับ 1
ในหมวดด้วยส่วนแบ่งการตลาดร้อยละ 40.37
โดดเด่นและแตกต่างด้วยเนื้อหาที่ครอบคลุมตั้งแต่ช่วงรัก ช่วงแต่งงาน
จนถึงช่วงการครองคู่หลังแต่งงาน

8. นิตยสารหมวดครอบครัวและเด็ก นิตยสารเรียลพาเรนติ้ง (Real Parenting)
ครองส่วนแบ่งการตลาดร้อยละ 15.06
ด้วยเนื้อหาที่เป็นคู่มือแท้จริงเพื่อชีวิตสมดุลของพ่อแม่ยุคใหม่ที่มีลูกวัย 0-12 ปี

9. นิตยสารหมวดสุขภาพและความงาม นิตยสารเชป (Shape) ครองอันดับ 1
ในหมวดด้วยส่วนแบ่งการตลาดร้อยละ 48.0 โดยได้รับการยอมรับว่าเป็นคู่มืออันดับ 1
ด้านสุขภาพและความงามสำหรับผู้หญิงทุกคน

10. นิตยสารหมวดสุขภาพใจ นิตยสารซีเคร็ต (Secret) วางจำหน่ายฉบับปฐมฤกษ์เดือนกรกฎาคม
2551 มียอดขายที่เติบโตอย่างต่อเนื่อง พร้อมทั้งขยายกลุ่มผู้อ่านและสมาชิกอย่างรวดเร็ว

สำนักพิมพ์ (หนังสือเล่ม)ในเครืออมรินทร์

เพราะการอ่านคือรากฐานที่สำคัญ และเพื่อเป็นส่วนหนึ่งในการยกระดับคุณภาพของสังคมไทย บริษัทฯ
มีความมุ่งมั่นที่จะผลิตหนังสือคุณภาพที่ไม่เพียงเปี่ยมด้วยคุณค่า ความสวยงามด้านวรรณศิลป์
แต่ยังมอบความสุขคู่ความรู้อย่างอย่างสม่ำเสมอต่อเนื่องตลอดทั้งปี
โดยผ่านกระบวนการศึกษาค้นคว้าและวิจัยเพื่อผลิตหนังสือให้ตรงกับความต้องการของแต่ละกลุ่มเป้าหมาย

แพรวสำนักพิมพ์

สำนักพิมพ์นำเสนอหนังสือที่มีเนื้อหาครอบคลุมทั้งวรรณกรรมไทย วรรณกรรมแปล เรื่องสั้น บทกวี
นวนิยาย บทความ และสาระบันเทิง โดยมุ่งหวังให้เกิดการคิด การเขียน
และการอ่านอันเปรียบเสมือนรากฐานที่สำคัญที่จะสร้างจิตสำนึกให้กับสังคม เศรษฐกิจ การเมือง
วัฒนธรรม โดยปกที่ติดอันดับขายดี ได้แก่ ความสุขของกะทิ, ความฝันอันสูงสุดผู้กองแคนฯ,
โตเกียวทาวเวอร์ แม่กับผมและพ่อ และเดอะฮิสตอเรียน ล่าตำนานเลือด

สำนักพิมพ์แพรวเพื่อนเด็ก

สำนักพิมพ์เน้นผลิตหนังสือคุณภาพสำหรับเด็ก เพื่อเสริมสร้างการจินตนาการ
ตอบสนองต่อพัฒนาการการเรียนรู้ รวมถึงกิจกรรมเพื่อรณรงค์สร้างสัมพันธภาพภายในครอบครัว
เน้นให้พ่อแม่อ่านหนังสือให้ลูกฟัง เพื่อพัฒนาศักยภาพด้านสมอง อารมณ์ และศีลธรรม
โดยปกที่ติดอันดับขายดี ได้แก่ อีเล้งเค้งโค้ง, กระดุ๊กกระดิ๊ก, กระด๊อกกระแด๊ก
และน้องหมีเล่นกับพ่อ

สำนักพิมพ์แพรวเยาวชน

สำนักพิมพ์เลือกเฟ้นวรรณกรรมเยาวชนโดยนักเขียนชั้นนำ
เพื่อเสริมสร้างรากฐานการอ่านที่มั่นคงและมีคุณภาพให้แก่เยาวชนไทย โดยปกที่ติดอันดับขายดี ได้แก่
เซ็นจูรี่ 1, 100 เรื่องน่ารู้ ตอน ร่างกายของเรา, 100 เรื่องน่ารู้ ตอน สิ่งประดิษฐ์
และชาร์ล็อต แมงมุมเพื่อนรัก

สำนักพิมพ์บ้านและสวน

สำนักพิมพ์ที่เป็นผู้นำตลาดด้านหนังสือเกี่ยวกับบ้าน สวน และการตกแต่ง
โดยนำเสนอเนื้อหาเกี่ยวกับการจัดสวน ตกแต่งบ้าน แบบบ้านและห้อง
ความรู้เกี่ยวกับพรรณไม้ไทยและเทศ และเคล็ดลับเกี่ยวกับการก่อสร้าง โดยปกที่ติดอันดับขายดี
ได้แก่ สวนหลากสไตล์, ห้องน้ำ 4, Bangkok small and chic homes 2 และ 30 มุมสวน 2

สำนักพิมพ์อมรินทร์ธรรมะ

สำนักพิมพ์มุ่งเน้นในการนำเสนอหนังสือธรรมะที่เข้าใจง่าย จรรโลงคุณธรรมอันดีงามแก่สังคม
รวมถึงหนังสือธรรมะเชิงปฏิบัติสำหรับคนรุ่นใหม่ โดยนักเขียนคุณภาพ ปกที่ติดอันดับขายดี ได้แก่
เดอะ ท็อป ซีเคร็ต, ไอน์สไตน์พบพระพุทธเจ้าเห็น, เกิดเพราะกรรมหรือความซวย
และคนสำราญงานสำเร็จ

สำนักพิมพ์อมรินทร์คอมมิกส์

สำนักพิมพ์ผลิตหนังสือการ์ตูนความรู้ที่อ่านสนุกทุกเพศทุกวัย โดดเด่นด้วยภาพลายเส้นอันสวยสดงดงาม
ควบคู่ไปกับการมอบสาระประโยชน์ เกร็ดความรู้ และเหมาะอย่างยิ่งสำหรับการอ่าน
และการเรียนรู้ของเยาวชนไทย โดยปกที่ติดอันดับขายดี ได้แก่ การ์ตูนพระมหากัสสปะ,
การ์ตูนพระสังกัจจายน์ และการ์ตูนชุดวิทยาศาสตร์ฉลาดรู้

สำนักพิมพ์อมรินทร์ How to

สำนักพิมพ์ผลิตหนังสือครอบคลุมหมวดต่างๆ ทั้งการพัฒนาตนเอง การงาน การเงิน และบริหารธุรกิจ
ผ่านการกลั่นกรองเนื้อหา เพื่อความเข้าใจง่าย และนำไปปฏิบัติได้จริง โดยปกที่ติดอันดับขายดี
ได้แก่ เดอะซีเคร็ต, 30 วิธีเอาชนะโชคชะตา และกฎแห่งกระจก

สำนักพิมพ์แพรวท่องโลก จากเดิมคือ สุดสัปดาห์สำนักพิมพ์

สำนักพิมพ์ผลิตหนังสือคู่มือท่องเที่ยวที่มีทั้งสาระและความบันเทิง เพื่อเพิ่มประสบการณ์ในการเรียนรู้
เป็นแรงบันดาลใจในการท่องเที่ยว รวมถึงนำเสนอเรื่องราวที่น่าประทับใจระหว่างการเดินทาง
โดยปกที่ติดอันดับขายดี ได้แก่ เบิ่งลาว, ซินจ่าวเวียดนาม, หลงรักอิหร่าน และเจแปนส-เปค-ตีบ

สำนักพิมพ์อมรินทร์สุขภาพ

สำนักพิมพ์มุ่งเน้นสาระความรู้ด้านสุขภาพทั้งกายและใจ
เพื่อให้ผู้อ่านสามารถนำไปประยุกต์ใช้กับตัวเองได้ โดยปกที่ติดอันดับขายดี ได้แก่
รูปร่างสวยด้วยโยคะภายใน 30 วัน, กินอย่างที่ชอบก็ผอมได้ และฉันผ่าตัด...ตัวเอง

สำนักพิมพ์อมรินทร์ Cuisine

สำนักพิมพ์มุ่งผลิตและนำเสนอหนังสืออาหารเพื่อสุขภาพ ครอบคลุมหลากหลายประเภท ทั้งอาหารไทย
อาหารนานาชาติ ขนม และเครื่องดื่ม โดยทุกสูตรอาหารได้ผ่านการทดสอบเรื่องรสชาติอย่างพิถีพิถัน
เพื่อยืนยันความอร่อยและการนำไปปรุงได้จริงและง่าย โดยปกที่ติดอันดับขายดี ได้แก่
กินดื่มต้านมะเร็ง, เมนูอาหารสุขภาพ 30 วัน และ Easy Chinese Cooking

สำนักพิมพ์อรุณ

สำนักพิมพ์ผู้นำในการผลิตนวนิยายคุณภาพโดยนักเขียนระดับแนวหน้า โดยปกที่ติดอันดับขายดี ได้แก่
สาปพระเพ็ง และคลื่นลวง

สำนักพิมพ์ National Geographic

สำนักพิมพ์ที่เป็นผู้นำที่นำเสนอความรู้ที่หลากหลายสำหรับทุกคนในครอบครัว
ครอบคลุมทั้งด้านภูมิศาสตร์ วิทยาศาสตร์ ประวัติศาสตร์ อารยธรรม ฯลฯ โดยปกที่ติดอันดับขายดี
ได้แก่ บุคคลสำคัญของโลก เล่ม 2, ชีพจรโลกท่ามกลางวิกฤตโลกร้อน,
ปริศนาพิธีกรรมของอารยธรรมโบราณ และทฤษฎีลับเผยทุกสรรพสิ่ง

สำนักพิมพ์นิตยสารแพรว

จัดทำหนังสือซึ่งให้ทั้งสาระและความบันเทิง ตลอดจนเรื่องราวความงาม แฟชั่นทันยุคสมัย
จากเนื้อหาและบทความในหน้านิตยสารแพรวที่ได้รับความนิยมจากผู้อ่าน หรือเรื่องราวชีวิต
ข้อคิดจากบุคคลที่มีชื่อเสียงในแวดวงต่าง ๆ ของสังคม

สำนักพิมพ์อมรินทร์

สำนักพิมพ์เน้นการผลิตหนังสือแนวสาระความรู้ด้านสังคมศาสตร์และมนุษยศาสตร์ ที่ให้ข้อมูลถูกต้อง
น่าเชื่อถือ สามารถนำไปอ้างอิงได้ โดยปกติที่ติดอันดับขายดี ได้แก่ ให้เงินทำงาน, พิสิกส์นิวตัน
และพจนานุกรมเกาหลี – ไทย และพจนานุกรม ไทย – เกาหลี

สำนักพิมพ์อรุณอุ่นไอรัก

สำนักพิมพ์ล่าสุดซึ่งได้ขยายฐานกลุ่มเป้าหมาย ภายใต้คอนเซ็ปต์
“เรื่องรักอบอุ่นที่จะเติมความหวานละมุนให้หัวใจ”
พร้อมวางตลาดหนังสือนวนิยายซีรีย์แรกที่ได้รับการตอบรับเป็นอย่างดีจากวัยรุ่น
โดยปกที่ติดอันดับขายดี ได้แก่ กามเทพเจ้าเล่ห์ และพยัคฆ์ร้ายหวานใจ

กิจกรรมการตลาดและงานแฟร์

ด้วยกลยุทธ์อินทิเกรเต็ด โซลูชั่น โพรไวเดอร์ (Integrated Solution Provider)
ของบริษัทฯ ที่มุ่งเน้นจุดแข็ง และความเชี่ยวชาญของธุรกิจในเครืออมรินทร์ในด้านคอนเทนต์
พร้อมเพิ่มมูลค่าและเข้าถึงกลุ่มลูกค่าเป้าหมายอย่างครบวงจร บริษัทฯ
จึงมุ่งมั่นที่จะพัฒนาคอนเทนต์ให้กลายเป็นรูปธรรมที่ชัดเจนด้วยการจัดงานแฟร์คุณภาพอย่างต่อเนื่อง
เพื่อมอบประสบการณ์ตรงแก่ผู้เข้าชมงานที่สนใจ และมีจำนวนมากขึ้นทุกปี

บ้านและสวนแฟร์ 2008

ก้าวขึ้นสู่ปีที่ 9
สำหรับงานมหกรรมของคนรักบ้านและสวนที่ยิ่งใหญ่ที่สุดของประเทศไทยโดยนิตยสารบ้านและสวน
และนิตยสารรูม (room) ภายใต้แนวคิด “Green Home Effect” จัดขึ้นเมื่อวันที่ 28 ตุลาคม –
2 พฤศจิกายน 2551 ณ ชาเลนเจอร์ 2-3 อิมแพ็ค เมืองทองธานี เวลา 9.30 น. – 21.00 น.
โดยในครั้งนี้ทีมงานมุ่งสรรสร้างสาระความรู้ผ่านบ้านตัวอย่างที่มีคอนเซ็ปท์ คือ การ Reduce
Reuse Recycle and Renewable ทั้งในส่วนสถาปัตยกรรม การเลือกต้นไม้จัดสวน
การตกแต่งบ้านด้วยวัสดุและแนวคิดอนุรักษ์ธรรมชาติ เพื่อมอบสาระประโยชน์สูงสุด
พร้อมเป็นแนวทางในการตกแต่งบ้าน และการจัดสวนได้อย่างมืออาชีพแก่ผู้เข้าชมตลอดงาน

Amarin Book Fair ครั้งที่ 6

งานแฟร์สำหรับคนรักหนังสือที่บริษัทฯ มุ่งมั่นและภาคภูมิใจในการจัดอย่างต่อเนื่องมาเป็นปีที่ 6
ซึ่งภายในงาน ครบครันด้วยหนังสือดีมีคุณภาพ และกิจกรรมต่างๆ
ที่ให้ทั้งสาระและบันเทิงในบรรยากาศงานแฟร์หนังสือในสวนภายใต้คอนเซ็ปต์ “Reading in the
Park” จัดขึ้นเมื่อวันที่ 30 กรกฎาคม – 3 สิงหาคม 2551 ณ ห้องบอลรูม ฮอลล์ A
ศูนย์การประชุมแห่งชาติสิริกิติ์

ครบครันด้วยกองทัพหนังสือจาก 15 สำนักพิมพ์คุณภาพในเครืออมรินทร์ฯ และสำนักพิมพ์พันธมิตร
พร้อมงานมอบรางวัล “Reader Icon - คนดังนักอ่าน” แก่คนดังในสาขาต่างๆ
ที่เป็นนักอ่านที่เป็นแบบอย่างที่ดีแก่สังคม นอกจากนี้ยังมีการมอบรางวัลผู้ชนะเลิศการประกวด
โครงการอมรินทร์ยอดอัจฉริยะ
แก่นักเรียนในระดับประถมปลายและระดับมัธยมต้นจากโรงเรียนในเขตกรุงเทพมหานครและปริมณฑล

Health Cuisine & Beauty Festival ครั้งที่ 4

งานแฟร์สุขภาพ อาหาร และความงามที่ดีที่สุดในประเทศ
จัดโดยนิตยสารสายสุขภาพในเครืออมรินทร์ ได้แก่ นิตยสารเฮลท์แอนด์ควิซีน (Health&Cuisine)
นิตยสารชีวจิต และนิตยสารเชป (Shape) จัดขึ้นในวันที่ 3-7 กันยายน 2551 ณ เพลนารี ฮอลล์
ศูนย์การประชุมแห่งชาติสิริกิติ์ ด้วยงบลงทุนกว่า 20 ล้านบาท โดยในงานมีพันธมิตรร่วมออกบูธเกือบ
300 ราย และยอดผู้เข้าชมงานกว่า 100,000 ราย
พร้อมการตอบรับอย่างดีจากผู้รักสุขภาพกลุ่มใหม่ๆ ที่เพิ่มขึ้นกว่าร้อยละ 10 อย่างต่อเนื่องทุกปี

ธุรกิจอื่นๆ

จากความสำเร็จอย่างต่อเนื่องในธุรกิจสิ่งพิมพ์สู่รูปแบบในการนำเสนอคอนเทนท์ผ่านธุรกิจด้านอื่นๆ
ที่สามารถสัมผัส และมีประสบการณ์ร่วมไปกับบริษัท ได้แก่

Amarin Tour

ด้วยความเชี่ยวชาญ ประสบการณ์ และบริการที่มีคุณภาพ ภายใต้แนวคิด “The Service you can
trust" มาเป็นบริการนำเที่ยวทั้งในและต่างประเทศ
ที่เน้นคุณภาพระดับพรีเมียมและความประทับใจโดยทีมผู้เชี่ยวชาญในการจัดทัวร์ จากผู้นำทัวร์มืออาชีพ
ผ่านโปรแกรมทัวร์ยอดนิยมที่ได้การพัฒนาโปรแกรมทัวร์มาอย่างลงตัว
พร้อมมีทีมงานที่ให้คำปรึกษาและคำแนะนำในการจัดทำโปรแกรมทัวร์ใหม่เฉพาะรายกลุ่มได้อย่างเหมาะสม
พร้อมตอบสนองทุกความต้องการ

แม้ในปี 2551 นี้
ธุรกิจท่องเที่ยวจะประสบกับวิกฤตอย่างหนักตั้งแต่ต้นไตรมาสแรกของปีจากพิษเศรษฐกิจ
ภัยธรรมชาติพายุไซโคลนนากิสในพม่า และราคาน้ำมันที่พุ่งสูงขึ้น ต่อมาในไตรมาส 2
ประเทศไทยและกัมพูชามีปัญหากรณีพิพาทพรมแดนเขาพระวิหาร และไตรมาส 3
ประสบกับปัญหาค่าสกุลเงินต่างๆ ทั่วโลกผันผวน
ส่งท้ายปลายปีด้วยการปิดสนามบินของกลุ่มพันธมิตรซึ่งมีผลให้นักท่องเที่ยวยกเลิกบริการทัวร์ทั้งหมด
แต่กระนั้นอมรินทร์ทัวร์ยังสามารถเติบโตจากการจัดโปรแกรมทัวร์พิเศษเฉพาะรายกลุ่ม
ส่งผลให้อมรินทร์ทัวร์เติบโตถึง 30% จากปี 2550

Amarin Training

บริษัทฯ ดำเนินธุรกิจอบรมสัมมนาภายใต้คอนเซ็ปท์ “Learning for Better Living”
โดยวิทยากรผู้เชี่ยวชาญ ครอบคลุมหลักสูตรเพื่อการยกระดับชีวิตให้ดีขึ้นครบถ้วนทุกด้าน ได้แก่
ด้านสุขภาพและความงาม, ด้านการออกแบบ ตกแต่ง, ด้านการทำอาหาร และด้านการฝึกทักษะ
เทคนิค และการพัฒนาตนเองในด้านต่างๆ นอกจากนี้ยังเป็นผู้จัดหาวิทยากรและจัดการอบรมสัมมนา
พร้อมให้คำปรึกษาและคำแนะนำในการออกแบบคอร์สอบรมให้เหมาะสม
และตอบสนองทุกความต้องการ

Amarin Television

บริษัทฯ เน้นการนำเสนอคอนเทนต์เพื่อเสริมสร้างสุขภาพกาย สุขภาพใจ ภายใต้คอนเซ็ปท์
“รวมทุกคำตอบสุขภาพ ส่งตรงถึงบ้านคุณ” ผ่านรายการ “คลับสุขภาพ” โดยนิตยสาร Health &
Cuisine นิตยสารชีวจิต และนิตยสาร Shape ออกอากาศทางสถานีโทรทัศน์สีกองทัพบกช่อง
7 ทุกวันอังคาร เวลา 16.15 - 16.30 น.นำเสนอสาระความรู้การดูแลสุขภาพกับ “Health
Talk” พร้อมตอบคำถามจากผู้รู้ “1 Minute you can do” และ “Club Recommend”

Amarin Publishing Services

Amarin Publishing Services
เป็นหน่วยงานที่ตอบรับกระแสความต้องการของตลาดที่มีอัตราการเติบโตสูงมากยิ่งขึ้น
ภายใต้กลยุทธ์แบบ Tailor-Made ทำหน้าที่ผลิตคอนเทนท์ ออกแบบ จัดทำรูปเล่ม พิมพ์งาน
ตลอดจนบริการจัดส่งให้กับลูกค้าขององค์กรที่ว่าจ้าง
โดยรับจ้างผลิตสิ่งพิมพ์ทุกประเภทตามแบบที่ต้องการ
โดยอาศัยความชำนาญด้านการจัดทำนิตยสารและหนังสือเล่ม
พร้อมอาศัยเนื้อหาที่มีอยู่มาพัฒนาต่อยอดธุรกิจให้มีความก้าวหน้าและพัฒนามากยิ่งขึ้น
นอกจากนี้ยังเป็นการเพิ่มศักยภาพทางการผลิตให้กับเครื่องจักร ให้มีการใช้งานได้อย่างเต็มที่
ด้วยศักยภาพของบริษัทฯ ส่งผลให้ธุรกิจนี้ได้รับการตอบรับอย่างดี

Creative & Event

ด้วยความเป็นผู้นำและประสบความสำเร็จในการจัดงานแฟร์คุณภาพขนาดใหญ่อย่างต่อเนื่องเป็นเวลาเกือบ
10 ปี ผนวกกับความเชี่ยวชาญของทีมงานที่มีประสบการณ์
บริษัทได้ขยายตลาดโดยการเพิ่มธุรกิจใหม่ในการนำเสนอบริการรับจ้างรังสรรค์งานด้วยการเป็น
Creative & Event Provider อย่างเต็มตัวในปี 2551
โดยเริ่มต้นจากการรับออกแบบและดำเนินการจัดงาน “นิทรรศการต่อต้านความรุนแรง” และ
“นิทรรศการกำลังใจเพื่อผู้หญิง” โครงการในพระเจ้าหลานเธอ พระองค์เจ้าพัชรกิติยาภา
ซึ่งประสบความสำเร็จเป็นอย่างดี

New Media

จากความสำเร็จอย่างต่อเนื่องในธุรกิจสิ่งพิมพ์สู่รูปแบบในการนำเสนอคอนเทนท์ผ่านสื่อรูปแบบออนไลน์
เพื่อการเผยแพร่สาระบันเทิงที่เต็มอิ่มด้วยการสรรสร้างดิจิทัลมีเดีย
เพื่อสอดคล้องกับกระแสความต้องการและแนวโน้มของตลาดที่เติบโตมากขึ้น บริษัทฯ
พร้อมตอบสนองและขยายการเข้าถึงกลุ่มเป้าหมายที่หลากหลายด้วยการเพิ่มมูลค่าของเนื้อหาทั้งจาก
12 นิตยสารชั้นนำและ 15 สำนักพิมพ์คุณภาพผ่านเว็บไซต์คุณภาพในเครืออมรินทร์ 18 เว็บไซต์
ซึ่งครบถ้วนด้วยการเป็นสื่อออนไลน์แอดเวอร์ไทซิ่ง (On-line Advertising)
ที่ครอบคลุมสื่อโฆษณาออนไลน์ ครีเอทีฟ และเอนเตอร์เทนเม้นท์

การตลาด ประชาสัมพันธ์ และกิจกรรมส่งเสริมการตลาด

หน่วยงานการตลาดและประชาสัมพันธ์ ทำหน้าที่ในการวางแผนและดำเนินกิจกรรมทางการตลาด
รวมทั้งติดตามและศึกษาความเคลื่อนไหวของตลาดอย่างต่อเนื่อง เพื่อสร้างศักยภาพทางการแข่งขัน
โดยแบ่งออกได้เป็น 2 สายงาน คือ

สายงานโรงพิมพ์

สายงานโรงพิมพ์ เน้นทำการตลาดเชิงรุก
เพื่อก้าวสู่ความเป็นเลิศด้านการบริการและสร้างความประทับใจสูงสุดกับลูกค้า
อันนำไปสู่ภาพลักษณ์ที่ดีให้กับองค์กร (Corporate image) โดยมีฝ่ายบริการงานพิมพ์ (Account
Executive) ซึ่งทำหน้าที่สร้างความสัมพันธ์ที่ดีระหว่างลูกค้ากับองค์กร ตั้งแต่การติดต่อลูกค้า
ตลอดจนการต้อนรับ เยี่ยมเยียน และให้คำปรึกษางานด้านการพิมพ์
ตั้งแต่เริ่มต้นจนงานสำเร็จลุล่วงออกมาเป็นรูปเล่ม และจากคุณภาพงานพิมพ์ และงานบริการ บริษัทฯ
จึงได้รับความไว้วางใจและเชื่อถือจากลูกค้าจำนวนมาก ด้วยเหตุนี้ลูกค้าบางส่วนของบริษัทฯ
จึงมาจากการแนะนำของลูกค้าที่เคยใช้บริการ และจากลูกค้าที่ติดต่อเข้ามา เนื่องจากเห็นผลงาน
และได้ยินชื่อเสียงของบริษัทฯ

สายงานสำนักพิมพ์

สายงานสำนักพิมพ์ ดำเนินกลยุทธ์ทางการตลาดแบบบูรณาการ (Integrated Marketing)
ผสมผสานกิจกรรมทางการตลาดหลากหลายรูปแบบ มุ่งเน้นสร้างความแข็งแกร่งให้กับตราสินค้า
อันเป็นแรงผลักดันไปสู่การดำเนินธุรกิจใหม่ และตอกย้ำความเป็นผู้นำคอนเทนท์
ผ่านการทำกิจกรรมส่งเสริมการขาย การโฆษณาและประชาสัมพันธ์ ไปจนถึงกิจกรรมต่างๆ
โดยแบ่งเป็น 2 หน่วยงาน คือ

1. การตลาดและประชาสัมพันธ์นิตยสาร

การตลาดและประชาสัมพันธ์นิตยสารมีหน้าที่เน้นรายละเอียดงานด้านนิตยสารผ่านกิจกรรมทางการตลาด
และการประชาสัมพันธ์อย่างต่อเนื่อง เพื่อสร้างภาพลักษณ์ที่ดีให้กับนิตยสาร
รวมถึงกระตุ้นให้ผู้บริโภคเกิดความสนใจ และติดตามนิตยสารอย่างต่อเนื่อง นอกจากนี้บริษัทฯ
มีเป้าหมายในการกระตุ้นยอดขาย และรักษาฐานลูกค้าผ่านกิจกรรมส่งเสริมการขาย
เพื่อจูงใจให้ผู้อ่านเกิดการสมัครสมาชิก
รวมทั้งยังมุ่งเน้นสร้างความสัมพันธ์อันดีระหว่างนิตยสารกับทุกกลุ่มเป้าหมาย อาทิ ลูกค้าโฆษณา
สมาชิกนิตยสาร และผู้อ่านทั่วไป ผ่านกิจกรรมต่างๆ
ซึ่งสามารถสร้างความประทับใจและความพึงพอใจให้กับกลุ่มเป้าหมายได้
และประสบความสำเร็จเป็นอย่างดี

2. การตลาดและประชาสัมพันธ์หนังสือเล่ม

การตลาดและประชาสัมพันธ์หนังสือเล่มทำหน้าที่ในการติดตาม
และศึกษาช่องว่างทางการตลาดเพื่อพัฒนาและนำเสนอหนังสือใหม่ๆ
รองรับความต้องการของผู้อ่านได้ทันกระแสความนิยมของตลาด และทำการประชาสัมพันธ์หนังสือใหม่
ให้เป็นที่รู้จักและเกิดกระแสการตอบรับ รวมทั้งวางแผนกิจกรรมส่งเสริมการขายผ่านช่องทางต่างๆ
อาทิ หน้าร้านหนังสือ ไดเร็คเมล อินเตอร์เน็ต และระบบสมาชิก
นอกจากนี้ยังนำเสนอกิจกรรมทางการตลาดเพื่อกระตุ้นและสร้างนักเขียนหน้าใหม่
และเพิ่มปริมาณนักอ่านผ่านกิจกรรมทางการตลาดต่างๆ ร่วมกับสถาบันการศึกษา การประกวดต่างๆ
พร้อมทั้งมอบรางวัลต่างๆ แก่นักเขียน อันเป็นการยกย่องผลงาน
และสร้างสรรค์หนังสือไทยให้มีคุณภาพ

ที่มาของรายได้บริษัทฯ แยกตามลักษณะผลิตภัณฑ์และบริการดังนี้

1. งานรับจ้างพิมพ์

หน่วยงานบริการงานพิมพ์ (Account Executive) ทำหน้าที่ในการติดต่อหาลูกค้า
และให้บริการงานพิมพ์แบบครบวงจร
โดยรับผิดชอบดูแลงานตั้งแต่เริ่มต้นจนงานสำเร็จออกมาเป็นรูปเล่มอย่างมีคุณภาพ
อันสอดคล้องกับนโยบายบริษัทฯ ด้วยรูปแบบบริการให้คำปรึกษากับลูกค้าอย่างใกล้ชิดและเป็นกันเอง
ทำให้ลูกค้าได้รับความประทับใจ และมีความเชื่อถือในคุณภาพงาน
ด้วยเหตุนี้ลูกค้าบางส่วนของบริษัทฯ จึงมาจากการแนะนำของลูกค้าที่เคยใช้บริการ
หรือติดต่อเข้ามาเองจากที่เคยเห็นผลงาน และได้ยินชื่อเสียงของบริษัทฯ

2. นิตยสาร แบ่งออกเป็น 2 รูปแบบ

2.1 การจำหน่ายพื้นที่โฆษณา ฝ่ายขายโฆษณาทำหน้าที่เสนอขายพื้นที่โฆษณา รวมถึงกิจกรรมต่างๆ
ให้กับบริษัทตัวแทนโฆษณา และลูกค้าที่ไม่ได้ใช้บริการผ่านบริษัทตัวแทนโฆษณา
พร้อมทั้งเอื้ออำนวยความสะดวกผลิตงานโฆษณา (In House Production) และกิจกรรมต่างๆ
ให้กับลูกค้าในกรณีที่ลูกค้าต้องการ

2.2 การจำหน่ายนิตยสาร บริษัทฯ จำหน่ายนิตยสารผ่าน บริษัทอมรินทร์ บุ๊ค เซ็นเตอร์ จำกัด
ซึ่งทำหน้าที่กระจายนิตยสารผ่านตัวแทนหรือสายส่งทั่วกรุงเทพฯ 37 ราย และตัวแทนต่างจังหวัด
193 ราย จำหน่ายผ่านร้านค้าปลีกระบบเครือข่าย “ร้านนายอินทร์, B2S, Book Smile,
ดอกหญ้าและแพร่พิทยา”
รวมถึงการขายผ่านระบบสมาชิกผ่านระบบจัดส่งด้วยจักรยานยนต์แทนระบบการจัดส่งทางไปรษณีย์
เพื่อให้นิตยสารถึงมือสมาชิกได้เร็วที่สุด

3. การจำหน่ายหนังสือเล่ม

หนังสือเล่มได้มีการจัดจำหน่ายผ่าน บริษัทอมรินทร์ บุ๊ค เซ็นเตอร์ จำกัด
โดยทำการกระจายหนังสือผ่านร้านหนังสือทั่วประเทศ โดยแบ่งช่องทางการจัดจำหน่ายได้ ดังนี้

-   ช่องทางร้านหนังสือทั่วไป โดยมีระบบจัดจำหน่าย คือ

- ร้านหนังสือในกรุงเทพฯ ได้มีการใช้ระบบ Standing และ Reorder

- ร้านหนังสือต่างจังหวัด ใช้ระบบฝากขาย (Point of Sale)

-   ระบบร้านหนังสือเครือข่าย (Amarin Network)
    เป็นการสร้างเครือข่ายการทำงานร่วมกันระหว่างผู้จัดจำหน่ายกับร้านหนังสือทั่วไป โดยบริษัทฯ
    ได้เข้าไปมีส่วนร่วมในการพัฒนาร้านค้า
    และคัดสรรหนังสือให้เหมาะสมกับความต้องการของผู้อ่านในแต่ละพื้นที่
    อันเป็นการเอื้อประโยชน์โดยตรงต่อผู้อ่าน ร้านค้า และสำนักพิมพ์ ปัจจุบันบริษัทฯ
    มีร้านหนังสือที่เข้าร่วมโครงการแล้วกว่า 92 สาขา

-   ร้านนายอินทร์ เป็นร้านขายปลีกในเครือของบริษัทฯ ดำเนินงานภายใต้สโลแกนว่า
    "ศูนย์หนังสือและสื่อสร้างสรรค์” ปัจจุบันมีทั้งสิ้น 125 สาขา และในปี 2552
    จะทำการขยายเพิ่มอีก 40 สาขา

-   ระบบขายตรงสู่หน่วยงาน โดยพนักงานขายจะทำการเสนอ
    และแนะนำหนังสือที่บริษัทเป็นผู้จัดจำหน่ายไปยังสถาบันการศึกษา หน่วยงานราชการ
    และห้องสมุดต่างๆ โดยได้มีการคัดเลือกหนังสือที่เหมาะสม และมีคุณค่าต่อการศึกษา
    และสังคมไทย เพื่อเป็นประโยชน์สำหรับใช้ประกอบการเรียน หรือเป็นหนังสืออ่านนอกเวลา
    อันเป็นการเสริมสร้างภูมิปัญญาและเสริมทักษะในการอ่านให้กับเยาวชน และบุคคลทั่วไป

-   ไดเร็คเมล (Direct Mail) ด้วยศักยภาพทางด้านบริหารระบบสมาชิก บริษัทฯ
    ได้สร้างฐานข้อมูลสมาชิก และได้จัดกิจกรรมทางการตลาด เพื่อสร้างความใกล้ชิด
    และแนะนำหนังสือใหม่ผ่านกิจกรรมส่งเสริมการขายที่จัดส่งให้

-   ขายเคลื่อนที่ในรูปแบบโมบาย ยูนิต ทีมพนักงานขายเคลื่อนที่เพื่อเข้าร่วมงานแสดงสินค้า
    และงานนิทรรศการต่างๆ อาทิ งานสัปดาห์หนังสือแห่งชาติ นิทรรศการหนังสือ
    และงานออกร้านอื่น ๆ ฯลฯ

-   ระบบ E-Commerce ผ่าน www.naiin.com
    ที่อำนวยความสะดวกต่อผู้อ่านในการค้นหาหนังสือที่ต้องการตามหมวดหมู่
    หรือสำนักพิมพ์ผ่านระบบ Search engine ได้ทันที
    ทั้งนี้ได้มีการนำเสนอขายแก่ผู้อ่านทั้งในในรูปแบบ B2B และ B2C ด้วยเช่นกัน

4. งานรับจ้างผลิตนิตยสาร และหนังสือเล่ม หน่วยงาน Amarin Publishing Services

หน่วยงาน Amarin Publishing Services ทำหน้าที่ในการติดต่อหาลูกค้า
และให้บริการครบวงจรผ่านผู้เชี่ยวชาญระดับมืออาชีพ โดยจัดทำ ผลิตสิ่งพิมพ์ทุกประเภท
ตั้งแต่การออกแบบรูปเล่ม จัดหาเนื้อหา ผลิตงาน รวมไปถึงจัดส่งให้กับลูกค้า
นอกจากนี้ยังให้คำแนะนำ และเป็นปรึกษาอย่างใกล้ชิดกับลูกค้า
เพื่อนำเสนองานออกมาได้อย่างมีคุณภาพ และตอบสนองความต้องการของลูกค้าได้มากที่สุด

5. หน่วยงานพัฒนาธุรกิจ

5.1 Amarin Tour
ให้บริการทัวร์นำเที่ยวทั้งในประเทศและต่างประเทศผ่านวิทยากรมืออาชีพให้กับบุคคลทั่วไปและองค์กรต่างๆ
ภายนอก โดยมีหน่วยงานขายเป็นผู้ติดต่อ และนำเสนอรูปแบบบริการ
พร้อมทั้งให้คำปรึกษาอันเป็นประโยชน์ในการจัดทัวร์ต่างๆ ให้กับลูกค้า

5.2 Amarin Training นำเสนอบริการให้การอบรมความรู้ ฝึกทักษะ และงานฝีมือต่างๆ
ให้กับบุคคลทั่วไปและหน่วยงานภายนอก โดยเป็นผู้จัดหาวิทยากร และจัดการอบรมสัมมนา
พร้อมทั้งให้คำปรึกษาและคำแนะนำแก่ลูกค้าเพื่อให้คอร์สอบรมที่จัดขึ้นสามารถเพิ่มศักยภาพ
และตอบสนองความต้องการของ ลูกค้าได้อย่างดี

5.3 รายการโทรทัศน์ "คลับสุขภาพ” ฝ่ายงานโฆษณาโทรทัศน์ทำหน้าที่เสนอขายช่วงเวลาโฆษณา
ทั้งในรูปแบบของหนังโฆษณา สกู๊ปพิเศษในรายการ รวมไปถึงการติดต่อหาผู้สนับสนุนรายการ
(Sponsor) ต่างๆ โดยจัดสรรตาราง เวลาการออกอากาศให้เหมาะสมกับความต้องการของลูกค้า
รวมทั้งให้คำแนะนำปรึกษาในรูปแบบการนำเสนอสินค้าและบริการ
ให้เข้าถึงกลุ่มเป้าหมายได้เป็นอย่างดี

6. งานแฟร์

6.1 บ้านและสวนแฟร์ งานแฟร์ประจำปีที่จัดต่อเนื่องกันเป็นปีที่ 9 โดยบริษัทฯ ลงทุนด้านการจัดงาน
กิจกรรมการตลาด และการประชาสัมพันธ์เชิญชวนบุคคลให้มาร่วมงาน
พร้อมกันนี้ได้จำหน่ายพื้นที่แสดงงานให้กับองค์กรและบุคคลทั่วไปที่จำหน่ายสินค้าและบริการเกี่ยวกับการตกแต่งบ้าน
และสวน ซึ่งอาศัยศักยภาพด้านการจำหน่ายจากฝ่ายขายโฆษณาของนิตยสารที่มีอยู่

6.2 Amarin Book Fair งานแฟร์ที่นำเสนอธุรกิจในเครืออมรินทร์ รวมทั้งประกาศความเป็น
“ผู้นำธุรกิจสิ่งพิมพ์ครบวงจร” ทั้งสำนักพิมพ์ โรงพิมพ์ การจัดจำหน่าย ร้านหนังสือ
รวมถึงการเป็นผู้ผลิตนิตยสารชั้นนำของ ประเทศ
นับได้ว่าเป็นงานใหญ่ประจำปีที่นำเสนอหนังสือใหม่ออกสู่ตลาด
อีกทั้งเปิดโอกาสให้ผู้อ่านสามารถซื้อหนังสือคุณภาพในราคาพิเศษ

6.3 Health Cuisine & Beauty Festival งานประจำปีที่จัดขึ้นครั้งแรกในปี 2548
โดยมีเป้าหมายในการขยายงานอย่างต่อเนื่อง ทั้งนี้เพื่อส่งเสริมความรู้ด้านสุขภาพ ความงาม
และอาหาร ผ่านกิจกรรมที่หลากหลาย อันเป็นการยกระดับคุณภาพชีวิตให้กับคนไทย ทั้งนี้บริษัทฯ
ได้ลงทุนด้านการประชาสัมพันธ์
และมีการจำหน่ายพื้นที่แสดงงานให้กับหน่วยงานภายนอกผ่านฝ่ายขายโฆษณาระดับมืออาชีพ

ลักษณะของลูกค้าและความสัมพันธ์ระหว่างลูกค้าและบริษัท

ธุรกิจงานรับจ้างพิมพ์ของบริษัทฯ สามารถจัดกลุ่มลูกค้าออกเป็น 4 กลุ่มใหญ่ ดังนี้

1. กลุ่มหน่วยงานราชการ/รัฐวิสาหกิจ ลูกค้าที่สำคัญได้แก่ สำนักพระราชวัง กรมศิลปากร
มหาวิทยาลัยต่าง ๆ สำนักเลขาธิการนายกรัฐมนตรี, ตลาดหลักทรัพย์แห่งประเทศไทย,
การท่องเที่ยวแห่งประเทศไทย, กระทรวง ทบวง กรมต่าง ๆ ทั้งจากการเข้าร่วมประกวดราคา
และงานที่กำหนดให้บริษัทเป็นผู้จัดพิมพ์โดยเฉพาะเจาะจง
เป็นกรณีสั่งจ้างพิมพ์โดยเฉพาะอย่างยิ่งสำหรับงานที่ต้องการคุณภาพสูง ประณีต
รวดเร็วให้ทันต่อเวลา

2.กลุ่มมูลนิธิต่าง ๆ ลูกค้าที่สำคัญได้แก่ มูลนิธิสมเด็จพระเทพรัตนราชสุดาฯ สยามสมาคม
มูลนิธิสายใจไทย มูลนิธิการศึกษาทางไกลผ่านดาวเทียม
มูลนิธิเหล่านี้เป็นลูกค้าประจำของบริษัทที่มีความสัมพันธ์อันดีมานานแล้ว
โดยเฉพาะมูลนิธิสมเด็จพระเทพรัตนราชสุดาฯ
นอกจากบริษัทได้รับความไว้วางใจให้เป็นผู้จัดพิมพ์แล้วยังให้เป็นผู้จัดจำหน่ายพระราชนิพนธ์ชุดเสด็จเยือนต่างประเทศของสมเด็จพระเทพรัตนราชสุดาฯ
สยามบรมราชกุมารี มากกว่า 40 ปก โดยผ่านช่องทางการจัดจำหน่ายของบริษัทในเครืออีกด้วย

3. กลุ่มธนาคารต่าง ๆ ลูกค้าที่สำคัญได้แก่ ธนาคารแห่งประเทศไทย และธนาคารพาณิชย์อื่น ๆ
อีกหลาย แห่งซึ่ง
ธนาคารเหล่านี้เป็นลูกค้าประจำของบริษัทที่ไว้วางใจให้บริษัทเป็นผู้จัดพิมพ์งานต่างๆ เสมอมา

4. กลุ่มบริษัทเอกชน นิติบุคคล และรายบุคคล ลูกค้าที่สำคัญได้แก่ บริษัท การบินไทย จำกัด บริษัท
รีดเดอร์ส ไดเจสท์ (ประเทศไทย) จำกัด บริษัท ไมเนอร์ คอร์ปอเรชั่น จำกัด บริษัท โตโยต้า
มอเตอร์ (ประเทศไทย) จำกัด และกลุ่มลูกค้าเอกชนผู้มีชื่อเสียงจำนวนมาก

อย่างไรก็ตามการรักษาสัมพันธภาพระหว่างลูกค้าเก่ากับบริษัท
เป็นนโยบายสำคัญที่บริษัทต้องดำเนินการพร้อมกับแสวงหาลูกค้าใหม่ ๆ
เพื่อขยายฐานลูกค้าให้ครอบคลุมทุกกลุ่ม
ทั้งนี้เพื่อบริษัทจะไม่ได้รับผลกระทบหากสูญเสียลูกค้ารายใดรายหนึ่งไป
จากสถิติของสิบอันดับยอดลูกค้างานรับจ้างพิมพ์
และลูกค้าโฆษณาจะเห็นว่ามีสัดส่วนเปลี่ยนแปลงไม่มาก และเป็นกลุ่มลูกค้าเก่า

การจัดหาผลิตภัณฑ์หรือบริการ

บริษัทมีอัตราการใช้กำลังการผลิตโดยรวมเฉลี่ย 85% - 95%
และบริษัทได้ชะลอการลงทุนสำหรับการขยายกำลังการผลิตมาตั้งแต่กลางปี 2540
ตามภาวะเศรษฐกิจ
และเอาใจใส่ต่อการบริหารจัดการเพื่อควบคุมยอดการสูญเสียลงและได้เริ่มขยายการลงทุนในกลางปี
2544 เป็นต้นมาโดยเริ่มจากสายธุรกิจโรงพิมพ์ ได้ลงทุนเปลี่ยนเครื่องพิมพ์ใหม่ 5 เครื่อง และในปี
2546 ได้ลงทุนซื้อเครื่องพิมพ์หลักเพิ่มอีก 2 เครื่อง และเครื่องเข้าเล่มอัตโนมัติความเร็วสูงอีก 1
ชุด ซึ่งสามารถลดขั้นตอนในการผลิตแม่พิมพ์เป็นระบบ Digital Work Flow
และมีการสร้างแม่พิมพ์ด้วยระบบ Computer to plate ความเร็วสูง ต่อมาในปี 2547 และปี
2548 ได้ลงทุนซื้อเครื่องพิมพ์เพิ่ม 3 เครื่องเพื่อขยายกำลังการผลิต และ
ลงทุนก่อสร้างขยายโรงพิมพ์เพิ่มพื้นที่รองรับการขยายตัวทางเศรษฐกิจ

สายการผลิตหลักที่สำคัญจะแบ่งการทำงาน 2 กะและ 3 กะ ในบางแผนก ซึ่งทำงานการผลิต ตลอด
24 ชั่วโมง ได้แก่ งานแยกสี งานทำแม่พิมพ์ งานพับ งานทำเล่ม และงานปกแข็ง ส่วนงานพิมพ์
ได้ว่าจ้างผู้ผลิตเหมาช่วงเข้าเสริม
โดยมีการควบคุมคุณภาพงานให้ได้ตามเกณฑ์ของบริษัทโดยมีการวางแผนการผลิตล่วงหน้าให้สอดคล้องกับสายการผลิตหลัก

สายงานธุรกิจสำนักพิมพ์ เนื่องจากบริษัทผลิตนิตยสารและหนังสือเล่ม
ซึ่งมีการแข่งขันในทางธุรกิจค่อนข้างสูง ข้อมูลอัตรากำลังการผลิต หรือหน่วยการผลิต
เป็นข้อมูลที่ไม่สามารถเปิดเผยได้
แต่อัตราการเพิ่มขึ้นหรือลดลงของอัตรากำลังการผลิตขึ้นอยู่กับภาวะเศรษฐกิจโดยรวมของประเทศเป็นหลัก

ข้อมูลเกี่ยวกับวัตถุดิบและผู้จัดจำหน่าย

วัตถุดิบหลักที่ใช้ในการผลิต คือ กระดาษ กระดาษส่วนใหญ่ที่ใช้เป็นกระดาษอาร์ตและกระดาษปอนด์
ซึ่งในปัจจุบันใช้กระดาษอาร์ตที่ผลิตได้ในประเทศประมาณ 85%
ที่เหลือเป็นกระดาษนำเข้าจากประเทศญี่ปุ่น โดยผ่านตัวแทนจำหน่ายในประเทศรายใหญ่ จำนวน 12
ราย ส่วนกระดาษปอนด์ทั้ง 100% จะสั่งซื้อจากบริษัทที่ผลิตได้ในประเทศจำนวน 2 ราย
การสั่งซื้อจะเป็นลักษณะสั่งเป็น LOT ตามความต้องการงานพิมพ์แต่ละงาน
โดยสั่งเตรียมล่วงหน้าประมาณ 15 วันก่อนพิมพ์ เพื่อให้งานออกมาได้มาตรฐานเดียวกัน
สีและเนื้อกระดาษไม่แตกต่างกัน นอกจากในช่วงเวลาที่กระดาษขึ้นราคา เช่น ระหว่างปลายปี
2537-2538 บริษัทจำเป็นต้องสั่งซื้อกระดาษประเภทหลัก ๆ
ที่ใช้ในการผลิตนิตยสารและงานรับจ้างพิมพ์ไว้ล่วงหน้า 3-6 เดือน
เพื่อลดความเสี่ยงอันเกิดจากการขยับตัวขึ้นของราคากระดาษ

บริษัทได้กำหนดระเบียบปฏิบัติในการจัดซื้อวัตถุดิบอย่างมีหลักเกณฑ์ และโดยเฉพาะสายธุรกิจโรงพิมพ์
ได้เลือกใช้แนวทางระบบบริหารคุณภาพ ISO 9002 เป็นแนวนโยบาย
และจัดทำบัญชีรายชื่อแหล่งซื้อหรือผู้ขายไว้ชัดเจน
โดยมีรายชื่อผู้จำหน่ายวัตถุดิบและบริการประเภทอื่นๆ ที่คัดเลือกแล้วรวมกว่า 100 ราย
ส่วนใหญ่เป็นการจัดซื้อภายในประเทศเกือบทั้งหมด วัตถุดิบหลักได้แก่ กระดาษพิมพ์
คิดเป็นมูลค่าประมาณ 60% ของต้นทุน มีสัดส่วนวัตถุดิบในประเทศต่อการนำเข้า 70:30
ส่วนวัตถุดิบอื่นๆ ได้แก่ ฟิล์ม แม่พิมพ์ หมึกพิมพ์ กาว ฯลฯ มีอัตราส่วนในประเทศต่อการนำเข้า
35:65 บัญชีรายชื่อดังกล่าวจะถูกทบทวนหรือปรับปรุงรายชื่อโดยคณะกรรมการคัดเลือกแหล่งซื้อ
ตามสถานการณ์ และสภาวะตลาด
โดยส่วนใหญ่บริษัทจะมีรายชื่อผู้จำหน่ายวัตถุดิบแต่ละรายสำรองไว้เพื่อป้องกันผลกระทบจากการสูญเสียผู้จำหน่ายหลักไป

รายชื่อผู้จำหน่ายวัตถุดิบรายใหญ่ ในระยะ 3 ปี ที่ผ่านมา

ลำดับที่ ชื่อผู้จำหน่าย ประเภท ปี 2551 ปี 2550 ปี 2549

1.  บริษัทผลิตภัณฑ์กระดาษไทย จำกัด กระดาษพิมพ์ 39.54% 25.25% 30.22%

2.  บริษัท ต.กิจวิบูลย์เทรดดิ้ง จำกัด กระดาษพิมพ์ 4.70% 8.88% 5.68%

3.  บริษัท แมนแฟโรสตัล (ไทยแลนด์) จำกัด เพลท, น้ำยา 4.43% 4.42% 2.54%

4.  บริษัท ฟูจิฟิล์ม (ประเทศไทย) จำกัด เพลท 2.12% 1.39% 3.81%

5.  บริษัท ดิ๊ค อินเตอร์เนชั่นแนล จำกัด หมึกพิมพ์ 1.54% 1.75% 3.31%

ขั้นตอนการผลิตและเทคโนโลยี

บริษัทจัดแบ่งโครงสร้างธุรกิจออกเป็น 2 สายธุรกิจสำคัญ คือ สายธุรกิจสำนักพิมพ์
ดูแลรับผิดชอบการจัดทำและเตรียมเนื้อหาของนิตยสารและหนังสือเล่มในเครือ
รวมแล้วไม่ต่ำกว่าปีละ 400 เรื่อง อีกสายธุรกิจได้แก่ สายธุรกิจโรงพิมพ์
รับผิดชอบในการผลิตงานพิมพ์คุณภาพสูงทั้งจากสายงานธุรกิจสำนักพิมพ์
และงานรับจ้างพิมพ์จากลูกค้าภายนอกทั่วไป ส่วนธุรกิจจัดจำหน่าย บริษัทได้มอบให้ บริษัท อมรินทร์
บุ๊ค เซ็นเตอร์ จำกัด ซึ่งเป็นบริษัทในเครือ ดำเนินการจัดจำหน่ายสิ่งพิมพ์ทั้งหมดของบริษัท
และจากสำนักพิมพ์อื่นๆ อีกกว่า 30 ราย โดยแบ่งเป็นขายผ่านสายส่ง และช่องทางร้านค้าปลีก

เทคโนโลยีการผลิตของบริษัทฯ เป็นเทคโนโลยีสากลที่ทันสมัยที่สุดในโลกของธุรกิจสิ่งพิมพ์
คัดสรรโดยฝ่ายวิจัยและพัฒนาเทคโนโลยีการพิมพ์ของบริษัท
มุ่งเน้นการนำเทคโนโลยีเพื่อการบริหารจัดการกระบวนการพิมพ์ที่มีประสิทธิภาพสูงสุด
ซึ่งช่วยทำให้ต้นทุนการผลิตลดต่ำลง

สายธุรกิจโรงพิมพ์

บริษัทฯ ได้ดำเนินการพัฒนาปรับปรุงการผลิตให้มีประสิทธิภาพเต็มที่
โดยมีแผนการปรับเปลี่ยนเครื่องจักรและเทคโนโลยีการผลิตใหม่ ๆ
เข้าทดแทนตามสมควรอย่างสม่ำเสมอ อาทิ กำหนดการซ่อมบำรุงเครื่องจักรใหญ่ (Major
Maintenance) ให้มีประสิทธิภาพและคุณภาพสูงอยู่ตลอดเวลา
การปรับปรุงระบบเครือข่ายคอมพิวเตอร์ ระบบ Digital Media Server และระบบ Digital
Color Proof
พร้อมการพัฒนาเทคโนโลยีทางด้านงานก่อนพิมพ์ให้ทันสมัยรับกับการเปลี่ยนแปลงของเทคโนโลยีสารสนเทศในปัจจุบัน
เป็นต้น

บริษัทฯ ได้พัฒนากำลังการผลิตในส่วนงานผลิตฟิล์มและแม่พิมพ์ให้สูงขึ้นตั้งแต่ปี 2542
โดยลงทุนในด้านเทคโนโลยีการจัดยกฟิล์มด้วยเครื่องคอมพิวเตอร์ และในปี 2544
ได้ปรับเปลี่ยนเครื่องจักรในการเย็บเล่มให้ทันสมัยรวดเร็วขึ้น ตลอดจนอุปกรณ์อื่น ๆ
ให้สอดคล้องกับระบบพิมพ์ชุดใหม่ เพื่อรองรับงานปกแข็งคุณภาพสูง

ต่อมาในปี 2545 ได้ปรับปรุงพัฒนาระบบงานหลังพิมพ์ในด้านอุปกรณ์ เครื่องมือ
เครื่องจักรที่มีเทคโนโลยีระดับสูง
เพื่อเป็นการเชื่อมโยงต่อจากระบบงานพิมพ์ให้มีความสมบูรณ์ครบถ้วนกระบวนการผลิต
ซึ่งในช่วงกลางปีนั้น

ได้ติดตั้งเครื่องไสกาวเข้าเล่มปกอ่อนและปกแข็งที่ทันสมัยที่สุด
เพื่อเพิ่มศักยภาพในกระบวนการหลังพิมพ์ และรองรับงานเข้าเล่มไสกาวปกอ่อนและปกแข็งคุณภาพสูง

ผลกระทบต่อสิ่งแวดล้อม

จากกระบวนการผลิตอุตสาหกรรมสิ่งพิมพ์ของบริษัท
มีปริมาณของวัตถุดิบที่เหลือจากกระบวนการผลิตและน้ำเสีย จำแนกประเภทได้ดังต่อไปนี้

1.  น้ำเสียจากกระบวนการผลิต ในอุตสาหกรรมการพิมพ์น้ำเสียที่เกิดจากกระบวนการผลิต
    มีปริมาณไม่มากนัก ประมาณ 10 ลูกบาศก์เมตรต่อวัน
    ซึ่งจะถูกผ่านการบำบัดในบ่อบำบัดน้ำเสียซึ่งบริษัทออกแบบจัดทำขึ้นให้น้ำทิ้งลงสู่บ่อพักสาธารณะมีความใสสะอาดปราศจากสิ่งเจือปน

2. เศษวัตถุดิบที่เหลือจากการผลิต เช่น เศษกระดาษ เศษฟิล์ม และแม่พิมพ์อะลูมิเนียมที่ใช้แล้ว
บริษัทได้นำเศษวัตถุดิบที่เหลือจากกระบวนการผลิตเหล่านี้ไปขายเพื่อผู้ซื้อนำไปส่งให้โรงงานผลิตใช้ใหม่

สำหรับมลภาวะอื่นๆ ในอันที่จะส่งผลกระทบต่อสิ่งแวดล้อม เช่น มลภาวะอันเกิดจากเสียงเครื่องจักร
บริษัทได้ดำเนินการสร้างห้องปรับอากาศขนาดใหญ่สำหรับติดตั้งแท่นพิมพ์
ซึ่งสามารถเก็บเสียงอันเกิดจากกระบวนการพิมพ์ได้เป็นอย่างดี
รวมถึงการคัดสรรเคมีภัณฑ์สำหรับการผลิตที่ปลอดภัยต่อพนักงาน ผู้ใช้งานและผู้อ่าน

การควบคุมโดยหน่วยงานของรัฐ อยู่ภายใต้การดูแลและควบคุมของกรมโรงงานอุตสาหกรรม
กระทรวงอุตสาหกรรม และหน่วยงานอนามัยเขตตลิ่งชัน กรุงเทพมหานคร

งานที่ยังไม่ส่งมอบ -ไม่มี-